12 апрел 2021, Тошкент вақти: 02:13\n“Бунёдкор футбол клуби” очиқ акциядорлик жамиятининг “КQB Бунёдкор” шўъба корхонаси нинг ўзини таништиришни истамаган масъул вакилига мухбиримиз Озодликка етиб келган бир ҳужжатнинг сохта ё ростлигини аниқлаш учун мурожаат қилган эди.\nРостлиги тасдиқланган ҳужжатда эса, кенг жамоатчилик билиб қўйиши керак бўлган информация борки, у "Жамият ва қонун" эшиттиришининг бугунги мавзуини белгилаб берди.\n“Бунёдкор” стадиони қурилишига мутасадди ташкилот вакили Озодлик мухбири бир норасмий манбадан нусхасини олган хатнинг рост хат эканлигини тасдиқлади.\nЭҳсон тўлаш графиги\nХатки, “Бунёдкор футбол клуби” очиқ акциядорлик жамиятининг “КQB Бунёдкор” шўъба корхонаси директори Г. Юлдашев имзолаган ... рақамли ва 2012 йилнинг ... мартида Тошкентдаги хусусий банклардан бирига юборилган расмий мактубдир.\n(Хат рақами, у жўнатилган кун ва адресат номини унинг нусхасини Озодликка тақдим этган кишининг илтимосига биноан келтирмаяпмиз)\n“Бунёдкор” стадиони қурилиши вакили “Ҳа, биздан чиққан бу хат”, деб тасдиқлаган мактубда ҳеч қандай ғайриқонуний гап йўқ.\nУнда Вазирлар Маҳкамасининг 2012 йил, 13 мартдаги 70-қарорига биноан биз исмини келтирмаётган банкдан “Бунёдкор” стадиони қурилишига хайрия сифатида 1,0 миллиард сўм ўтказиш сўралган.\nХатнинг хайрон қолдирадиган жиҳати шундаки, хайр-эҳсон олгувчи – “Бунёдкор” хайр-эҳсонни бергувчи – Банкка 1,0 млрд сўмни қачон ва нечага бўлиб ўтказиши кераклигини белгилаб берган.\nОлгувчининг Бергувчига тузиб берган жадвалига кўра, Бергувчи Олгувчига 1,0 млрд сўмнинг тўртдан бирини мартда, ярмини апрелда ва қолган тўртдан бирини май ойида тўлаши керак.\n296 000 000 000 сўмлик эҳсон\nПулни олгувчи ташкилот вакили бундай хатлар қанча ташкилотга ёзилганини айтиб беролмади. Бироқ ҳукуматнинг тилга олинган қарорига тиркалган Иловадан келиб чиқилса, хат олган ташкилотлар камида 33 тадир.\nИловада ҳукумат қайси ташкилот неча пул ўтказиши лозимлигини белгилаб қўйган.\n“Ўзбекнефтегаз” МХК – 40,0 млрд сўм\n“Ўзбекнефтегаз” МХК таркибидаги корхоналар – 52, 3 млрд сўм\n“Шўртангаз” газ-кимё комплекси - 22, 6 млрд сўм,\n“Ўзметкомбинат”- 10 млрд сўм.\n“Ўзавтосаноат” – 10 млрд сўм.\n“Хоразмшакар” - 10 млрд сўм.\n“Ўзбекистон темир йўллари” – 5 млрд сўм.\n“Бунёдкор” стадиони қурилишига пул ўтказишни ҳукумат жамоат ташкилотларига ҳам буюрган.\nМасалан, “Маҳалла” жамғармаси 10 млрд сўм хайр-эҳсон қилиши лозим эди.\nЖами бўлиб, 33 та конкрет ва рўйхатнинг 34-поғонасидаги “бошқалар”га кирувчи номи аталмаган корхона, ташкилот ва муассаса стадион қурилишига 296 млрд сўм, ёки давлат курси бўйича тақрибан 118 миллион евро пул эҳсон қилиши режалаштирилган.\nБир қарашда, “Бунёдкор” стадиони қурилишига мутасадди ташкилотнинг пул талаб қилиб банкка жўнатган хатида фавқулодда ҳеч нарса кўринмайди. Хат ҳукумат қарорига асосланган.\nҲукумат қарорида ҳам фавқулодда ҳеч нарса кўринмайди. Қарор президентнинг 2011 йил, 19 январидаги қарорига асосланган.\nЎз навбатида президент ҳам қарор чиқарар экан, бирон ҳужжатга таянгандир?\nҚолаверса, корхона, ташкилот, муассалар, ҳатто уларнинг баъзилари хусусий бўлса-да, стадион қурилишига пул берса “ма қипти?”\nАхир, стадион халққа қоладику, кўпчиликка қоладику?!\nАхир йирик бизнеснинг ижтимоий масъулияти бўлиши керак.\nВа ниҳоят, тирикчилигини базўр ўтказаётган оддий ўзбекнинг ҳам ғудранмаси қулоққа чалинмоқда: “Беришсин-да халққаям қорни катта бойлар, ўзлари еявермай!”\nЛекин, барибир, кўнгил равшан эмас.\nҚандайдир, ғалатлик бор бу ерда. Тушунарсиз нарса бор.\nҒалатликни тушунтириб беришини сўраб, тошкентлик бир аудиторга мурожаат қилдик. Исмини айтмасликка, овозини эшиттирмасликка ваъда берганимиздан сўнггина у вазиятни шарҳлашга розилик берди.\nУнинг айтишича, Вазирлар Маҳкамасининг бугун ўрганаётганимиздай қарори тўлалигича давлат мулки бўлган корхоналар ёки банкларга нисбатан чиқарилиши мумкиндир. Бироқ бундай қарор билан хусусий корхона ёки банкни хайр-эҳсон қилишга мажбурлаш мантиққа ҳам, қонунга ҳам хилофдир.\n“Турли тадбирларни ўтказиш, турли иншоотларни қуриш учун Бунёдкорга йиғилгандай пул йиғиш Ўзбекистонда одатга айланиб қолган, чунки, давлат бюджетида пул кам”, деди молия тафтишчиси.\nСуҳбатдошимиз ҳукумат қарорида назарда тутилган пуллардан ташқари “Тошкентнинг темир бозорларидан темирларнинг мусодара қилиб олиб чиқиб кетилгани, ўша темирлар ҳам стадион қурилишига кетгани” тўғрисида ҳам гапирди.\nИқтисодчининг айтишича, “Бунёдкор”га пул ўтказиш Вазирлар Маҳкамасининг қарори билан асосланган ва қандайдир қонуний кўриниш касб этган. “Лекин, оғзаки буйруқ билан ўтказиладиган пулларнинг ҳисоби йўқ”, деди у. “Айтилган суммани айтилган вақтда ўтказмаган ташкилотдан тез орада лицензияси тортиб олинади ва фаолияти тўхтатилади”, деди тафтишчи.\nУ ҳукуматнинг корхона, ташкилот ва муассасалардан пул талаб қилишини "олдинги замонлардаги қароқчиларга" ўхшатди. “Йўл устида турадиган қароқчилар карвонларни талагани каби”, деди у.\n“Давлатнинг мажбурлови билан тўлайдиган эҳсон пуллари ишлаб чиқариш корхоналари ва молия муассаларининг ўзида қолганида эди, улар ўша маблағларни ишлаб чиқаришни ривожлантириш ва қисман ишчи-хизматчилар маошини кўтариш учун сарфлаш имконига эга бўлган бўлар эдилар”, деди тафтишчи.\n“Давлатнинг корхона, ташкилот ва корхоналарга қилаётган муомаласи кўринишидан тўғрига ўхшайди, лекин моҳияти қароқчиликдир, бу усул билан давлат ўзининг йиртиғини ямаб олар, бироқ корхоналар, демакки, мамлакат иқтисодиёти ривожланмайди”, деди тошкентлик аудитор.\nМасалага молия соҳасидаги мутахассис кўзи билан эмас, публицист кўзи билан ҳам қарамоқчи бўлиб, журналист Абдураҳмон Ташановни ҳам суҳбатга тортдик.\nОзодлик: Абдураҳмон нимаси ëмон? Мана банк 500 минг доллар атрофида ўтказибди. Ўтказса, халқ фойдаланадиган стадионга ўтказибдида. Нимаси ëмон?\n- Бу истеҳзоли саволингизга мен шу билан жавоб бермоқчиман. Иккита талаба бола “тушликдан тежаб китоб олиб ўқисак, дунëқарашимиз бой бўлиб кетади” деб ўша куни оч юришган. Китоб олишган. Кечқурун эконом қилиб унга ҳам китоб олишган. Умуман мақсади эзгу бўлган, лекин ...\nАбдураҳмон билан суҳбатнинг давомини қуйида тинглашингиз мумкин.\nЯкунига етаётган эшиттиришимиз тўлақонли бўлиши учун яна бир нарса, тўғрироғи, одам, давлатнинг зўрлови билан хайр-эҳсон қилиб келаётган корхона эгасининг фикрлари етмаяпти.\nБундайлар, албатта, кўп. Бундайлар юзлаб ва минглаб.\nЛекин улар гапирмайди. Гапиришга ҳадлари сиғадиган шароит бўлганда эди, бугунги эшиттиришимиз ҳам бўлмас эди.\nУни тайёрлаш заруратининг ўзи бўлмас эди.


Яраларни билдирмайдиган сунъий тери яратилди\nСаломатлик 6 апрел 2021 80\n“Ноёб мато” оғриқли жойни механик шикастланиш ва зарарли инфекциялардан тўлиқ ҳимоя қилади.\nТеридаги ярадан хижолат тортиб, аксарият ҳолда ноқулай ҳолатда қоламиз. Ҳатто бир-икки кун ташқарига чиқмаймиз. Аптекадан махсус ёпиштирадиган қоғозни олиб ёпиштириб олишни ҳам ўйлаймиз-у, ҳамманинг эътиборини тортишдан яна хижолат бўламиз.\nРоссиялик олимлар яраларни беркитиши мумкин бўлган сунъий тери яратдилар. “Ноёб мато” оғриқли жойни механик шикастланиш ва зарарли инфекциялардан тўлиқ ҳимоя қилади. Сунъий тери ҳаво ва сув буғларининг ўтишига имкон беради, шунинг учун яра жуда нам ёки ўта қуруқ ҳолатга келиб қолмайди.\nСунъий тери қўлланилгандан сўнг, унинг ҳужайралари ярага ўтишни бошлайди. Улар тери ҳужайралари билан аралашиб, коллаген ишлаб чиқаришни рағбатлантиради. Кейин шифокорлар доимий равишда ярани боғлашлари шарт эмас. Муҳими шундаки, бемор мустақил равишда уларни тўғридан-тўғри латекс плёнкасига суриб, малҳамлардан фойдаланиши мумкин.


25898 Ўқиш режими + -\nУзоқ йиллардан буён юртимиз аёлларида диний билимларнинг заифлиги, унинг таълимотларидан бехабарлиги, шу боис ҳаётларида диний кўрсатмаларга мувофиқ ҳаракат қилмасликлари сабабидан қалбимизда бир оғриқ туяр эдик. Шу туфайли бундай ҳолатларни муолажа қилиш фикри бор эди. Уларнинг диний саводсизлиги фақат эътиқодий таназзулга эмас, дунёларига ҳам таъсир қилгани, ўзлари билангина чегараланиб қолмасдан, фарзандларига, ҳатто эрлари ва ён-атрофдагиларига ҳам ўз таъсирини ўтказа бошлаганидир. Аёллардаги бу салбий ҳолат тездан ислоҳ қилинмаса, сурункали касалликка ўхшаб, маҳкам ўрнашиб олиши мумкин. Шуларни ўйлаганимиз боис ғамимиз янада зиёдалашмоқда.\nДиний илмсизлик туфайли уларнинг эътиқоди, амали, хулқи, яъни бутун турмуш тарзи барбод бўлиши мумкин. Бу ҳолатда ҳатто баъзи куфрга далолат қилгувчи сўз ва ишлардан иймонларини сақлаб қолиш ҳам мушкул бўлиб қолади.\nМуҳтарама аёлларимиз бошланғич таълим манбаи бўлганлари сабаб хулқ, амал, фикрлаш каби муҳим кўникмалари фарзандларига беихтиёр таъсир кўрсатади.\nОналарнинг сути, оғизларидан чиқаётган сўзлари, қилаётган хатти-ҳаракатлари ҳамда амаллари орқали болаларга соф эътиқод, гўзал фикр-хаёллар, чиройли хулқ, покиза исломий табиат мерос бўлиб ўтиши керак. Акс ҳолда, фарзандларнинг нафақат дини барбод бўлади, балки дунёлари ҳам бемаъно, бемақсад бўлиб қолади.\nИнсоннинг эътиқоди соф ва мустаҳкам бўлмас экан, ундан ахлоқсизлик пайдо бўлади. Ахлоқсизлик эса барча бадхулқлик, беамалликни келтириб чиқаради. Бундан, албатта, оила ҳамда жамиятга улкан зарарлар етади, парокандалик юзага келади.\nАввало, куфр ва ширкка далолат қилувчи баъзи сўз ва амаллар билан танишиб чиқсак:\n— Куфр сўз ёки куфр амални ёқтирмоқ (Масалан: бошқа дин вакиллари ибодатида айтадиган сўзларини ёқтирмоқ).\n— Бирортасига куфр сўзни айттирмоқ.\n— Ўзининг мусулмонлигига пушаймон бўлмоқ.\n— Фарзанди ёки бирор яқини вафот топганда: «Болам Худога керак экан, Ўзига олди» (астағфируллоҳ) каби иддаоларни гапирмоқ.\n— Аллоҳ ва Расулининг бирор ҳукмини адолатсиз деб билмоқ ва ундан айб қидирмоқ.\n— Бирор Пайғамбар ёки фариштани ҳақорат қилиш, камситиш.\n— Бирор пири муршид ёки улуғ зот ҳақида «Улар ҳар доим бизнинг ҳолимиздан хабардор бўлиб туришади», дея эътиқод қилиш.\n— Мунажжимлар – жинлар билан дўст тутинган, яъни «одамларим бор» дегувчи кишилардан ғайб хабарларини сўраш, фол очириш, уларнинг сўзларини тасдиқлаш.\n— Валийларнинг арвоҳлари борасида «Улар ҳозиру нозир, ҳамма нарсани билиб туришади», деган эътиқодда бўлиш.\n—«Ё Алий», «Ё пирим» дея нидо қилиб,«Бу нидойимни улар эшитади», деган эътиқодда бўлиш.\n— «Довуд пайғамбар», «йигит пирим», «отамнинг арвоҳлари қўлласин» дейиш.\n— Муродини Аллоҳдан бошқадан, хусусан ўтганлардан сўраш.\n— Ўтган валийлардан, қабр соҳибларидан ризқ ёки фарзанд сўраш.\n— Кимгадир бирор нарсани аташ. Масалан: «Фалончи пиримга шунча танга атадим», қабилида.\n—Уларнинг номига назр аташ («Талхис» 61-бет).\nЁрдам сўрашдаги ширк.\nШунингдек, улар беморга шифо бериш, камбағални бойитиш каби ҳожатталаб ишларда Аллоҳдан ўзгадан ёрдам сўрар эдилар (Назр қилишдаги ширк ҳам шулар жумласига киради. Чунки Аллоҳдан ўзгага назр қилувчи келган ёрдамга шукр қилиш мақсадида ёки бўлажак ёрдамдан умид қилиб назр айтади). Мушриклар ҳам санамларига назр атар ва ўша назр туфайли улардан мақсадларига эриштиришларини кутар эдилар. Баракот умидида уларнинг исмларини тиловат қилардилар. Аллоҳ таоло мусулмонларга намозларида «Иййака наъбуду ва иййака настаъийн – Фақат Сенгагина ибодат қиламиз ва Сендангина ёрдам сўраймиз» (Фотиҳа сураси, 4-оят) деб айтишни вожиб қилди. Бу сажда ва ибодатда ширк келтиришдан қайтариш эди.\n— Ўтганлар номига атаб ҳар хил жониворлар ёхуд хўроз-товуқ сингари паррандалар сўйиш.\n— Бирор кишининг қабри ёки маконини тавоф қилиш.\n— Бирортасига ибодат мақсадида сажда қилиш.\n— Кимгадир рукуъ даражасида бош эгиш.\n— Жинларга, ўтганларнинг арвоҳларига атаб чироқ ёқиш.\n— Қайсидир валийнинг номига кокил аташ.\n— Хоч тақиш.\n— Дунё ишларига, инсонлар тақдирига юлдузларнинг таъсири бор, деб эътиқод қилиш.\n— Бирор ой ёки кунни насх (ёмон) кун деб билиш.\n— «Агар Аллоҳ ва унинг Расули хоҳласа, фалон иш бўлади», дейиш.\n— «Аллоҳ ва Расули кўриб турибди», деб айтиш.\nМодомики, «Жаннат оналар оёғи остидадир», деб марҳамат қилинган экан, у ҳолда аёллар соф эътиқодли бўлмоқлари, фарзандларининг тарбиясида ҳам дақиқ нуқталарга эътибор қилмоқлари лозимдир.\n«Беҳишти зевар» китобидан\nмуаллиф: Ашраф Али Таҳонавий\nНусайба бинти Каъб бин Амр умму Аммораҳ ансорий\nФаластинлик қизча кашфиёти\nСизларнинг яхшиларингиз – хотинларига яхшилик қиладиганларингиздир\nАбу Ҳурайра розияллоҳу анҳудан ривоят қилинади «Набий соллаллоҳу алайҳи васаллам «Мўминларнинг иймони комилроғи хулқи яхшироғидир. Сизларнинг яхшиларингиз давоми...\n08:20 / 12.11.2016 3217\nЁн қўшни – жон қўшни\nХалқимизда шундай мақол бор«Ҳовли олма қўшни ол».Бу мақолнинг замирида бебаҳо ҳикматлар мавжуд. Қўшнинг тинч бўлса, сен ҳам тинч бўласан. Агар қўшнингнинг уйида давоми...\n02:51 / 29.11.2016 3872\nФаластинлик қизча кашфиёти карсоқов отаоналарга ёрдам бериши мумкин Ғазолик 14 ёшли қизча қўлга тақилганда бола йиғиси оқибатида тебраниш кучи ҳосил қиладиган давоми...\n23:39 / 28.02.2017 1751\n09:12 / 17.03.2017 2829\n12:00 / 09 март 3515\n11:17 / 14.01.2020 157290


Руслан Чагаев: ‘Рингга ғалаба учун чиқаман’ - BBC News O'zbek\nРуслан Чагаев: ‘Рингга ғалаба учун чиқаман’\nПрофессионал бокснинг WBA таснифида энг оғир вазн тоифасида амалдаги жаҳон чемпиони, ўзбекистонлик донгдор боксчининг баён қилишича, австралиялик рақиби Лукас Браунга қарши шанба кунги жангига тайёр.\nБу – Руслан Чагаевнинг ўз профессионал карьерасидаги иккинчи жаҳон чемпионлиги камарини иккинчи бор ҳимоя этиши бўлади.\nСуҳбатдошимизнинг жанг арафасида Чеченистон пойтахти Грознийдан Би-би-си Ўзбек Хизмати билан суҳбатида айтишича, рингга Ўзбекистон байроғи ва давлат мадҳияси остида чиқади.\nХудди шу ўринда эслатиб ўтиш жоиз, 2012 йилдан буён ўз жангларини эркин агент мақомида ўтказиб келаётган Руслан Чагаев қарийб уч йилдирки, Чеченистондаги Аҳмат Ҳожи Қодиров бокс клубини намоён этади.\nМунтазам жаҳон чемпионлиги камари учун жанг ҳам 5 март куни Чеченистон пойтахти Грознийдаги беш минг кишилик “Колизей” спорт аренасида бўлиб ўтади.\nРуслан Чагаев ўз жаҳон чемпионлиги камарини илк бор ўтган йилнинг июл ойида муваффақиятли ҳимоя қилганди.\nЎзбекистонлик таниқли боксчи Олмонияда бўлиб ўтган жангида италиялик рақиби Франческо Пьянетани биринчи раунддаёқ мағлубиятга учратганди.\nШундан сўнг Руслан Чагаевнинг ўша йилнинг 17 октябр куни реванш жангида асли пуэрто-рикалик рақиби Фрес Окендо билан рингга тушиши ҳам режаланганди.\nБироқ рақибининг елкасидан олган жароҳати сабаб, Олмониянинг Киль шаҳрида бўлиб ўтиши кутилган жанг бекор бўлганди.\nЭслатиб ўтиш жоиз, ўзбекистонлик таниқли боксчи ўзининг профессионал карьерасидаги иккинчи жаҳон чемпионлиги камарини 2014 йилнинг июл ойида Грознийда бўлиб ўтган жангида айнан Фрес Окендони мағлуб этиб, қўлга киритганди.\nХабарларга кўра, Чеченистон пойтахти Грознийнинг “Колизей” спорт аренасида шанба куни бўлиб ўтажак ва жаъми 13 жангни ўз ичига олувчи бокс кечаси дунёнинг 100 дан ортиқ давлатига олиб узатилади.\nРуслан Чагаевнинг айтишича, Лукас Браунга қарши жангига Чеченистоннинг ўзида ҳам қизиқиш жуда кучли, чипталар аллақачон қўлма-қўл бўлиб кетган ва уни томоша қилиш учун Ўзбекистоннинг ўзидан ҳам бокс мухлисларининг келишлари кутилмоқда.\nЛукас Браун эса, профессионал бокснинг WBA таснифида энг оғир вазн тоифасида жаҳон чемпионлиги камарига расмий даъвогар саналади ва худди шу боис ҳам, Жаҳон Бокс Уюшмасининг тартиб-қоидаларига мувофиқ, Руслан Чагаевнинг у билан жанг ўтказиши шарт, деб кўрилади.\nЧеченистондан олинган энг сўнгги хабарларга кўра, бўлажак рақиблар аллақачон Грознийда ва жанголди расмий матбуот анжумани беришга ҳам улгуришган.\nЛукас Брауннинг 2 март куни Чеченистон пойтахтида бўлиб ўтган ушбу матбуот анжумани чоғида баён қилишича, “бу ерга фақат ғалаба қозониш учун келган ва бошқа нарса ҳақида ўйлаётгани ҳам йўқ”.\nАвстралиялик боксчи бунгача турли турли оммавий-ахборот воситаларига берган суҳбатларида профессионал бокснинг энг оғир вазн тоифасида ўз мамлакати тарихидаги биринчи жаҳон чемпионига айланиш истагида эканини ҳам такрор ва такрор изҳор этиб келган.\nГрознийдаги расмий қўшма матбуот анжумани чоғида журналистларнинг саволларига жавоб бераркан, Лукас Браун Грознийда эканидан бахтиёр эканини баён қилган.\n“Бу – бокс ҳаётининг бир қисми экани, бунинг ҳеч бир ғайриодатий ери йўқ”лигини айтган.\nЧеченистоннинг ўзидан туриб бўлмаса ҳам, шанба куни “интернет орқали жангни жонли томоша қилажак 25 миллион австралиялик ўзига далда беражаги”ни таъкидлаган.\nЛукас Браунга кўра, йўл чарчоғини чиқариб юбориш, ўзини ҳар томондан тиклаб олиш, вақти, иқлимига мослашиш учун Грознийга жангдан 10 кун аввал келишган ва ҳозир ўзини яхши ҳис этмоқда.\nЎз навбатида, Руслан Чагаевнинг ҳам Би-би-си Ўзбек Хизмати билан сўнгги суҳбатида айтишича, Аҳмат Ҳожи Қодиров клубини намоён этаётгани боис, Чеченистонда мухлислари ва ўзини қўллаб-қувватлаётганлар озмунча эмас.\n“Кўп дўстларим бор, кўп танишларим бор. Мени яхши кўрадиган болалар бор. Билмайман, мен бу ерда ўзимни худди Ўзбекистондагидек ҳис қилаяпман”, - дейди Руслан.\nЛукас Браунга қарши жангига ўтган йилнинг ўзидаёқ Американинг Флорида штатида тайёргарлик машғулотларини бошлаб юборган Руслан Чагаевнинг Грознийдан туриб айтишича, шанба куни рингга фақат ғалаба учун тушади ва навбатдаги рақибини ҳам мағлуб этишига ишончи комил.\n“Ҳар бир боксчи рингга фақат ютаман, деб чиқади. Шу жумладан, мен ҳам. Иншооллоҳ, бу жангда ҳам ғалаба қозонамиз”, - дейди Руслан.\nСуҳбатдошимизга кўра, Грознийдаги шанба кунги жангига ҳам қўш мураббийси - ўз даврининг энг номдор боксчиларидан бири бўлган асли ўзбекистонлик Артур Григорян ва яқинда ишга ёлланган кубалик бошқа бир таниқли мутахассис Педро Диаслар қўл остида тушади.\nЎзбекистонлик таниқли боксчининг Грознийдаги матбуот анжумани чоғида баён қилишича, шанба кунги жангида қўли баланд келса, “ўз ғалабасини Ер юзидаги барча одамларга бағишлайди”.\n2012 йилдан буён ўз жангларини эркин агент мақомида ўтказиб келаётган Руслан қарийб уч йилдан буён Чеченистондаги Аҳмат Ҳожи Қодиров номли бокс клубини намоён этиб келади.\nЧеченистондан олинган хабарларга кўра, Руслан Чагаев-Лукас Браун ўртасида Грознийда бўлиб ўтажак шанба кунги жангни уюштиришда президент Рамзан Қодировнинг ўзи ҳам кўмак бермоқда.\nРуслан Чагаев олмониялик рақибини нокаутга учратди\nРуслан Чагаев чемпионлигини сақлади\nРуслан Чагаев Франческо Пьянета билан рингга тушади


АҚШнинг собиқ президенти Билл Клинтон ёзувчи Жеймс Паттерсон билан ҳаммуаллифликда ўзининг биринчи романини ёзмоқда. Унда бош қаҳрамон АҚШ президенти бўлади, деб хабар бермоқда Hollywood Reporter нашри.\nРоманнинг чоп этилиши билан шуғулланаётган Alfred A. Knopf ва Hachette нашриётларининг берган қўшма баёнотида айтилишича, роман ўзидан "фитналар қоришмаси, хавотирли кутиш ва ҳокимиятнинг энг юқори эшелонларида дунё миқёсидаги саҳна ортидаги драма"ни намоён қилади. Таъкидланишича, роман сюжети тўлиқ муаллифлар томондан ўйлаб топилган.\n"Амалдаги президент ҳақидаги китоб устидаги иш, мен бу иш ҳақида билишим, Оқ уйдаги ҳаёт, Вашингтон қандай ишлаши ҳақидаги ҳикоя менга катта завқ бермоқда", деб айтилган Клинтон баёнотида.\nДетектив ва триллер жанрларидаги асарлари билан танилган ёзувчи Паттерсон Клинтон билан биргаликдаги ишга "Мен ҳикоя қилувчиман, вазиятнинг президент Клинтон томондан тушунилиши бизга ҳақиқатан ҳам қизиқарли воқеани сўзлаб беришга ижозат беради", деб изоҳ берган.\nРоман "Президент йўқолиб қолди" (The President is missing) деб номланади ва уни 2018 йил июнида чоп этиш режалаштирилган.\nБилл Клинтон АҚШ президенти роман\nАҚШ собиқ президенти Шимолий Кореяга жўнаб кетиш истагида эканини билдирди


Ўзбекистон тарихда илк бор 1 миллиард долларлик облигацияларни жойлаштирди\nЎзбекистон тарихда илк бор 1 миллиард...\n14.02.2019 20:45 0 1692\nФото: Молия вазирлиги матбуот хизмати\nЎзбекистон тарихда илк маротаба 1 миллиард долларлик облигацияларни жойлаштирди. Бу Молия вазирлиги Лондон фонд биржасига таяниб берган маълумот берди.\nХабар қилинишича, қарз облигацияларини ёпиш муддати 2024 ва 3029 йил февраль ойлари этиб белгиланган.\nЎзбекистон аввалига облигациялар даромадлилигини 5,625 — 5,75 фоиз ҳамда 6 фоиз миқдорида белгилаган эди, аммо талабнинг юқорилиги сабабли фоиз ставкалари қайта кўриб чиқилиб, улар 4,75% ва 5,3% гача туширилди.\nЖойлашув талабга жавоб берадиган ва яхши диверсификация қилинган бўлиб чиқди, чунки институционал инвесторлардан 3,8 миллиард $ лик 150 га яқин таклиф қабул қилинди.\nЖўғрофий нуқтаи назардан британиялик инвесторлар 5−10 йиллик облигацияларнинг 39% ва 32 фоизини, америкаликлар 23% ва 31 фоизини харид қилдилар. Континентал Европа инвесторлари 32% ва 37 фоизига эга бўлдилар, қолган 6% ва 10 фоизи эса Осиё, Яқин Шарқ ва Шимолий Африка инвесторлари томонидан сотиб олинди.\nОблигацияларнинг аксариятини (75% ва 78%) бошқарув фондлари, суғурта компаниялари ва пенсия фондлари (20% ва 16%) ҳамда банклар (5−6%) харид қилди.\nевробонд давлат облигациялари Лондон фонд биржаси\nИқтисодиёт 14/02, 20:58\nЗафар Ҳошимов: «Бу том маънода тарихий воқеа»\nИқтисодиёт 13/02, 23:20\nЖамшид Қўчқоров: «Ўзбекистон 300 миллион долларгача қийматдаги еврооблигацияларни сотишни режалаштираяпти»


Bosh sahifa / Жамият / Она заминга хиёнат қилманг!\nОрол денгизи қорақалпоқ халқининг катта обиҳаёт манбаи бўлган. Ҳавзасининг катталиги жиҳатидан Каспий денгизи, Америкадаги Юқорикўл ва Африкадаги Виктория кўлидан кейин тўртинчи ўринда турган.\nДенгиз атрофида яшовчи аҳоли асосан балиқчилик, қисман чорвачилик, мўйначилик, сабзавот-полизчилик билан машғул бўлар, Орол эса уларга туганмас ризқ келтирарди. Бир қанча балиқ овлаш хўжаликлари, балиқ тузлаш заводлари ва балиқчилик комбинатининг ишлаб тургани бунга яққол мисол. Денгизда кемалар қатнови мавсуми 7 ой давом этиб, Аральск ва Мўйноқ каби йирик портлари ҳамиша гавжум эди.\nМинг афсуски, ХХ асрнинг 60-йилларида Ўрта Осиёда суғориш каналлари катта кўламда барпо этилган. Амударё ва Сирдарё сув ресурсларини нотўғри тақсимлаш натижасида Орол денгизи қурий бошлаган. Бугун Орол денгизининг қуриган қисми майда туз ва тупроқ заррачалари билан қопланиб бораётир. Бу ерда эсаётган кучли шамол туз ва тупроқ заррачаларини ҳавога ва ундан узоқ масофаларга тарқатмоқда. Кундан-кунга денгиз суви камайиб ва шўрланиш даражаси эса йилдан-йилга ортиб бораётгани айни ҳақиқатдир.\nШу нуқтаи назардан айтганда, Орол бугун глобал муаммога айланди. Бу муаммонинг ечимини излаш, иқлим ўзгарганда сувдан оқилона фойдаланиш, табиатга қарама-қарши боришнинг оқибатлари бизни сергакликка ундайди. Ўзбекистон Республикаси Сув хўжалиги вазирлиги ва Европа Иттифоқи Марказий Осиё минтақавий экологик марказининг Ўзбекистондаги ваколатхонаси бу борада мавжуд муаммолардан келиб чиқиб, янги лойиҳага қўл урган.\nМазкур “Ўзбекистонда сув ва экологик масалалар бўйича хабардорликни ошириш ҳамда ҳамкорликни ривожлантириш” лойиҳасида асосан сув ресурсидан оқилона фойдаланиш, уни тежаш, атроф-муҳитни асраб-авайлаш муҳимлигига эътибор қаратилган.\nЖорий йилнинг 10-12 май кунлари ушбу лойиҳа бўйича медиатур ташкил этилди. Шу муносабат билан бир гуруҳ оммавий ахборот воситалари вакиллари Қорақалпоғистон Республикасида бўлиб, Орол денгизи, Қўнғирот ва Мўйноқ туманлари ҳудудидаги Судочье кўли, Устюрт платоси, Урга қишлоғи, Устюрт чинклари, Оролнинг қуриган қисми ўрнида пайдо бўлган тўқайзорлар, Учсой балиқчилар қишлоғи, Кемалар музейи, Амударё соҳиллари билан танишди.\n– Орол денгизи ва унинг фожиаси ҳақида кўп эшитганман. Лекин уни бир кўриш орзусида эдим, – деди медиатур иштирокчиси Д.Собирова. – Денгизнинг қуриган қисми тузликлар билан қопланибди. Осмонга учган туз ва тупроқ заррачалари Оролга чанг каби ёпирилганидан денгизнинг нариги қирғоғини кўриб бўлмайди. Бундай ҳолатни кўриш жуда ачинарли. Лекин собиқ шўро тузумида йўл қўйилган хатолар бизни ҳар томонлама ўйлашга, бу каби фожиалардан тўғри хулоса чиқаришга ундайди.\nАйрим маълумотларга кўра, Қорақалпоғистон Республикасидаги суғориладиган майдонларнинг ҳар гектарига бир йил давомида 250 килограмм, баъзи бир ҳудудларда 500 килограммгача тузли чанг ёғилади. Қуриган денгиз тубидан бир йил давомида 15 миллиондан 75 миллион тоннагача чанг кўтарилиши мумкин. Тузли чанг тўфонларининг кенглиги 40 километрга, узунлиги 400 километрга етар экан. Тузли чанг Оролқумдан ўнлаб, ҳатто юзлаб километр масофага тарқалади. Орол чанги ҳатто Тяньшань ва Помир тоғлари чўққиларидаги музликларга ҳам етиб борган.\n– Албатта, бу маълумотлар ҳар бир инсонни хавотирга солиши мумкин, – деди тарих фанлари номзоди О.Дўспанов. – Лекин Орол денгизини асраш масаласи давлатимиз эътиборида. Бу муаммони ҳал этишда нафақат Ўзбекистон, балки хорижий давлатларнинг қатор лойиҳалари амалга оширилган. Бу борада ижобий натижаларга эришилмоқда. Денгизнинг қуриб қолган қисмини кўкаламзорлаштириш, саксовуллар экиш чоралари кўрилди. Бироқ шунга қарамасдан, денгиз сувининг қуриши ва шўрланишининг олдини олиш мушкул бўлмоқда.\nБугун инсоният қўли билан фожиага гирифтор этган Орол денгизи сайёҳларни чорламоқда. Дунёнинг турли мамлакатларидан келувчилар мазкур ҳудудни ўз кўзи билан кўриш истагида.\nШу сабабли Орол денгизининг суви сақланиб қолган Оқтумсиқ бурунида “Tazabay Grand Service” ҳамда “Muinok tour” масъулияти чекланган жамиятлари томонидан ўтовлардан иборат туристик мажмуалар ташкил қилинган. “Muinok tour” корхонаси томонидан Мўйноқ туманидаги эски Орол соҳилида, яъни “Очиқ осмон кемалар музейи” атрофида 4 та ўтовли уй, умумий овқатланиш шохобчалари сайёҳларга хизмат қилмоқда.\nМўйноқ тумани ҳудудидаги Судочье кўли 240 дан ортиқ турдаги қушлар, жумладан, фламингонинг макони ҳисобланади. Бундан ташқари, Орол денгизи, Устюрт кенгликлари тарихи ҳам олимларимиз эътиборини тортиб, илмий изланишларга ундамоқда.\n– Лойиҳа Европа Иттифоқининг «Ўзбекистонинг қишлоқ ҳудудларида сув ресурсларини барқарор бошқариш» дастури доирасида амалга оширилмоқда, – деди медиатур ташкилотчиси Р.Эрдман. – Орол денгизига қилган уч кунлик саёҳатимизнинг асл мақсади, аввало, Ўзбекистон иқтисоди учун сувнинг жуда муҳим эканини иштирокчиларга фактлар билан кўрсатиш эди. Мана, улар Орол тўғрисида тўлиқ таассуротга эга бўлди. Бу эса ҳар биримизни огоҳликка чорлайди, аҳолининг хабардорлигини ошириш ва экологик барқарорликни таъминлашга хизмат қилади, деган умиддамиз.\nНасиба Зиёдуллаева, Мақсад Ҳабибуллаев (сурат) ЎзА\n08.06.2018 10:06 da elon qilingan, 1848 marta korib chiqildi


Н-Экавир – medu.uz – Дорилар ҳақида маълумотлар ўзбек тилида\nHome Йўриқномалар Н-Экавир\nПрепаратнинг савдо номи: Н-Экавир\nфаол модда: энтекавир – 0,5 мг ёки 1,0 мг;\nёрдамчи моддалар: микрокристалл целлюлоза, лактоза, повидон К-30, кросповидон, магний стеарати, тозаланган сув*;\nплёнка қобиғи: Tabcoat Yellow (TC 520052) (гипромеллоза, титан диоксиди, этилцеллюлоза, триацетин, тальк, темир (II) оксиди, хинолин сариғи, сариқ сансет) Spraycel White (SCMB 3181), изопропил спирти*, дихлорметан*.\n0,5 мг ли таблеткалар: сариқ рангли, овал шаклли плёнка қобиқ билан қопланган таблеткалар.\n1,0 мг ли таблеткалар: думалоқ, икки томонлама қавариқ, бир томонидан бўлиш учун чизиғи бўлган, плёнка қобиқ билан қопланган таблеткалар.\nАТХ коди: J05AF10.\nЭнтекавир HBV полимеразага нисбатан кучли ва селектив фаолликка эга бўлган гуанозин нуклеозидининг аналоги ҳисобланади. Энтекавир ҳужайра ичидан ярим чиқарилиш даври 15 соат бўлган фаол трифосфат (ТФ) ни ҳосил қилиб фосфорланади. Ҳужайра ичидаги ТФ нинг концентрацияси ҳужайра ташқарисидаги энтекавирнинг миқдори билан бевосита боғланган, гарчи “плато”нинг дастлабки даражасига эришилгандан сўнг препаратни аҳамиятли даражада тўпланиши кузатилмайди. Табиий субстрати деоксигуанозин-ТФ билан рақобатлашиши орқали, энтекавир-ТФ вирус полимеразасининг барча функционал фаолиятини: (1) HBV полимеразани прайминги, (2) иРНК нинг прегеномидан салбий занжирини қайта транскрипцияси ва (3) HBV нинг ДНК сидан ижобий занжирини синтезланишини ингибирлайди. Энтекавир-ТР Ki (ингибиторлаш констанцияси)\n18-40 мкм бўлган α, b ва d ҳужайраларнинг ДНК полимеразаларини кучсиз ингибитори ҳисобланади. Бундан ташқари, энтекавир-ТФ ва энтекавирни юқори концентрацияларида γ-полимераза ва HepG2 ҳужайраларнинг митохондрияларида ДНК синтезига нисбатан ножўя самаралар кузатилмаган.\nСоғлом одамларда энтекавир тез сўрилади, ва плазмада максимал концентрацияси 0,5-1,5 соатдан кейин аниқланади. Энтекавир 0,1 мг дан 1 мг гача дозада такроран қабул қилинганида максимал концентрациясини (Cmax) ва “концентрация-вақт” эгрилиги остидаги майдонни (AUC) препаратни дозасига пропорционал равишда ошиши кузатилади. Мувозанатли ҳолатга ичга кунига бир марта қабул қилинганида 6-10 кундан кейин эришилади, бунда плазмадаги концентрацияси тахминан 2 марта ошади. Мувозанатли ҳолатда препаратнинг максимал (Cmax) ва минимал (Cmin) концентрациялари 0,5 мг дозада қабул қилинганида мувофиқ 4,2 ва 0,3 нг/мл, 1 мг дозада қабул қилинганида мувофиқ 8,2 ва 0,5 нг/мл ни ташкил қилган. 0,5 мг энтекавир ёғнинг миқдори юқори бўлган овқат ёки енгил овқат билан ичга қабул қилинганида препаратнинг сўрилишини минимал даражада кечикиши (овқат билан бирга қабул қилинганида 1-1,5 соатга ва оч қоринга қабул қилинганида 0,75 соатга кечиккан), Cmax ни 44-46% га, ва AUC ни 18-20% га пасайиши кузатилган.\nЭнтекавирни баҳоланадиган тақсимланиш ҳажми организмдаги умумий сув миқдоридан ошган, бу препаратни тўқималарга яхши ўтишидан далолат беради. In vitro шароитларда энтекавир одам зардоби оқсиллари билан тахминан 13% га боғланади.\nЭнтекавир CYP450 ферментлар тизимининг субстрати, ингибитори ёки индуктори ҳисобланмайди. Белгиланган 14С-энтекавир одамларга ва каламушларга юборилгандан сўнг оксидланган ёки ацетилланган метаболитлари аниқланмаган, II фаза метаболитлари (глюкуронидлар ва сульфатлар) катта бўлмаган миқдорда аниқланган.\nПлазмада энтекавирнинг концентрацияси максимал даражага етганидан сўнг биоэкспотенциал равишда пасайган, бунда ярим чиқарилиш даври 128-149 соатни ташкил этган. Препарат кунига бир марта қабул қилинганида препаратнинг концентрациясини 2 мартага ошиши (кумуляцияси) кузатилган, яъни самарали ярим ҳаёт даври тахминан 24 соатни ташкил этган.\nЭнтекавир асосан буйраклар орқали чиқарилади, бунда мувозанатли ҳолатда сийдикда ўзгармаган ҳолда 62-73% дозаси аниқланади. Буйрак клиренси дозасига боғлиқ эмас ва минутига 360 мл дан 471 мл гача диапазонда ўзгаради, бу препаратни калавалар фильтрацияси ва найчалар орқали секрециясидан далолат беради.\nВирус репликациясини белгилари ва зардоб трансаминазалари (АЛТ ёки АСТ) нинг фаоллик даражаси юқори бўлган ёки жигарда яллиғланиш жараёнининг гистологик белгилари бўлган катта ёшдаги одамларда сурункали В гепатитини даволаш учун қўлланади.\nЭнтекавирни оч қоринга (яъни овқатлангандан сўнг камида 2 соатдан кейин ва навбатдаги овқатланишдан олдин камида 2 соат олдин) қабул қилиш керак. Жигарни компенсацияланган шикастланиши бўлган пациентлар учун энтекавирнинг тавсия этилган дозаси кунига бир марта 0,5 мг ни ташкил этади. Ламивудинга резистентлиги бўлган пациентларга (яъни анамнезида ламивудин билан даволаш фонида В гепатити вируси билан виремия сақланиб турган, ламивудинга резистентлиги тасдиқланган пациентларга) энтекавирни 1 мг дан кунига бир марта буюриш тавсия этилади. Жигарни декомпенсацияланган шикастланиши бўлган пациентларга 1,0 мг энтекавирни кунига бир марта буюриш тавсия этилади.\nКреатинин клиренси пасайганида энтекавирнинг клиренси камаяди. Креатинин клиренси минутига < 50 мл бўлган, шу билан бирга гемодиализ ва амбулатор шароитда узоқ муддатли перитонеал гемодиализдаги пациентларга энтекавирнинг дозасига 1-жадвалга мувофиқ тузатиш киритиш тавсия этилади.\n1-жадвал. Буйрак етишмовчилиги бўлган пациентлар учун энтекавирни тавсия этилган дозалари\nКреатинин клиренси (мл/мин) Илгари нуклеозид препаратларни қабул қилмаган пациентлар Ламивудинга резистентлиги бўлган пациентлар ва жигарни декомпенсацияланган шикастланиши бўлган пациентлар\n≥ 50 0,5 мг кунига бир марта 1,0 мг кунига бир марта\n30 – < 50 0,5 мг ҳар 48 соатда 1,0 мг ҳар 48 соатда\n10 – < 30 0,5 мг ҳар 72 соатда 1,0 мг ҳар 72 соатда\nГемодиализ* ёки амбулатор шароитида ўтказиладиган узоқ муддатли перитонеал диализ 0,5 мг ҳар 5-7 кунда 1,0 мг ҳар 5-7 кунда\n*Энтекавирни гемодиализ сеанси тугаганидан сўнг қабул қилиш керак.\nКекса ёшдаги пациентларда энтекавирнинг дозасига тузатиш киритиш талаб этилмайди.\nОвқат ҳазм қилиш тизими томонидан: кам ҳолларда (>1/1000, <1/100): диарея, диспепсия, кўнгил айниши, қусиш;\nМарказий нерв тизими томонидан: тез-тез (>1/100, <1/10): бош айланиши, бош оғриғи, толиқиш; кам ҳолларда (>1/1000, <1/100): уйқусизлик, уйқучанлик.\nИммун тизими томонидан: анафилактоид реакциялар;\nТери ва тери ости ёғ тўқимаси томонидан: алопеция, тошма;\nЖигар томонидан: трансаминазаларнинг фаоллигини ошиши;\nМоддалар алмашинуви томонидан: лактацидоз (умумий ҳолсизлик, кўнгил айниши, қусиш, қорин бўшлиғида оғриқ, тана вазнини бирдан камайиши, ҳансираш, тез-тез нафас олиш, мушакларни бўшлиги), айниқса жигарни декомпенсацияланган шикастланиши бўлган пациентларда кузатилади.\nБундан ташқари, жигарни декомпенсацияланган шикастланиши бўлган пациентларда яна қуйидаги ножўя самаралар: тез-тез – қонда бикарбонатнинг концентрациясини пасайиши, АЛТнинг фаоллиги ва билирубиннинг концентрациясини НЮЧ (нормани юқори чегараси) га нисбатан 2 мартадан кўп ошиши, альбуминнинг концентрацияси 2,5 г/дл дан кам бўлиши, липазанинг фаоллигини нормага нисбатан 3 мартадан кўп ошиши, тромбоцитларнинг концентрацияси 50000/мм3 бўлиши, кам ҳолларда – буйрак етишмовчилиги кузатилган.\nэнтекавир ва препаратнинг ҳар қандай бошқа компонентига юқори сезувчанлик;\nЭнтекавир асосан буйраклар орқали чиқарилиши туфайли, энтекавир ва буйраклар фаолиятини пасайтирадиган ёки найчалар секрецияси даражасида рақобатлашадиган дори воситалар билан бир вақтда қўлланганида, қон зардобида энтекавир ва бу дори воситаларнинг концентрацияси ошиши мумкин. Энтекавир ламивудин, адефовир ёки тенофовир билан бир вақтда буюрилганида дори воситаларни аҳамиятли даражадаги ўзаро таъсири аниқланмаган. Буйраклар орқали чиқариладиган ёки буйраклар фаолиятига таъсир кўрсатадиган бошқа препаратлар билан энтекавирни ўзаро таъсири ўрганилмаган. Энтекавир бундай препаратлар билан бир вақтда буюрилганида пациентларни синчиклаб тиббий кузатувдан ўтказиш керак.\nНуклеозидларнинг аналоглари билан монотерапия ҳолида ва антиретровирус препаратлари билан мажмуада даволанганда лактацидоз ва стеатозли яққол гепатомегалия, баъзан пациентни ўлимига олиб келадиган ҳоллар хақида гапириб ўтилган.\nЛактацидоз ривожланганлигини кўрсатиши мумкин бўлган симптомлар: умумий ҳолсизлик, кўнгил айниши, қусиш, қорин бўшлиғида оғриқ, тана вазнини тўсатдан камайиши, ҳансираш, нафасни тезлашиши, мушакларни кучсизлиги. Хавф омиллари бўлиб аёллар, семириш, нуклеозид аналогларини узоқ муддат қўллаш, гепатомегалия ҳисобланади. Юқорида кўрсатилган симптомлар пайдо бўлганида ёки лактацидоз лаборатор тасдиқланганида препарат билан даволашни тўхтатиш керак.\nВирусларга қарши даволаш, шу жумладан энтекавир билан даволаш бекор қилинганидан сўнг гепатитни зўрайиши ҳоллари таърифланган. Кўпчилик бундай ҳоллар даволанмаган. Бироқ оғир асоратлар, шу жумладан фатал асоратлар ривожланиши мумкин. Бу асоратларни даволашни бекор қилиш билан боғлиқлиги номаълум. Даволаш тўхтатилганидан сўнг жигар фаолиятини вақти-вақти билан назорат қилиш керак. Зарурат бўлганида вирусларга қарши даволашни қайтадан бошлаш мумкин.\nВ гепатити/ОИТВ инфекцияси қўшилган пациентлар\nОИТВ бошқа инфекциялар билан қўшилган, антиретровирус даволаш олмаётган пациентларга энтекавир буюрилганида, ОИТВни чидамли штаммлари ривожланиши мумкинлигини ҳисобга олиш керак.\nВ гепатити/С гепатити/D гепатити қўшилган пациентлар\nВ гепатити/С гепатити/D гепатити қўшилган пациентларга энтекавирнинг самарадорлиги ҳақида маълумотлар йўқ.\nЖигарни декомпенсацияланган шикастланиши бўлган пациентлар\nЖигар томонидан, хусусан, жигарни декомпенсацияланган шикастланишини Чайлд-Пью таснифи бўйича С синфига мансуб бўлган пациентларда жиддий ножўя самараларни ривожланиш ҳавфини юқори бўлиши аниқланган. Шунингдек бундай пациентларда лактацидоз ва гепаторенал синдром каби махсус ножўя самараларни ривожланиш хавфи юқори. Шу сабабли, лактацидоз ва буйраклар фаолияти бузилишини клиник белгиларини аниқлаш мақсадида пациентларни синчиклаб кузатиш, шунингдек ушбу пациентлар гуруҳида тегишли лаборатор таҳлиллар (жигар ферментларининг фаоллиги, қондаги сут кислотасининг концентрацияси, қон зардобидаги креатинин концентрацияси) ни ўтказиш керак.\nЛамивудинга резистентлиги бўлган пациентлар\nВ гепатити вирусида ламивудинга чидамлилик мутациясини мавжуд бўлиши энтекавирга резистентликни ривожланиш ҳавфини оширади. Шу сабабли ламивудинга резистентлиги бўлган пациентларда организмдаги вируслар миқдорини тез-тез мониторинг ўтказиш ва зарурат бўлганида чидамлилик мутациясини аниқлаш учун тегишли текширишлар ўтказиш талаб этилади.\nБуйраклар фаолиятини бузилишлари бўлган пациентлар\nБуйраклар фаолиятини бузилишлари бўлган пациентлар учун дозалаш тартибига тузатиш киритиш тавсия этилади.\nЖигар трансплантацияси ўтказилган пациентлар\nЖигар трансплантацияси ўтказилган пациентларда энтекавирнинг хавфсизлиги ва самарадорлиги номаълум. Жигар трансплантацияси ўтказилган ва циклоспорин ва такролимус каби буйраклар фаолиятига таъсир қилиши мумкин бўлган иммунодепрессантлар олаётган пациентларни энтекавир билан даволашдан олдин ва даволаш вақтида буйраклар фаолиятини синчиклаб назорат қилиш керак.\nҲомиладор аёлларда адекват ва назоратли клиник тадқиқотлар ўтказилмаган.\nПрепаратни қўллашдан кутилган потенциал фойда ҳомила учун потенциал хавфдан устун бўлган ҳолдагина, энтекавир препаратини ҳомиладорлик вақтида қўллаш мумкин.\nЭнтекавирни она сутига ўтиши ҳақида маълумотлар йўқ. Препаратни қўллаш вақтида эмизишни тўхтатиш тавсия этилади.\nПрепаратни болалар ололмайдиган жойда сақлаш керак ва ўрамида кўрсатилган яроқлилик муддати тугаганидан сўнг қўллаш мумкин эмас.\nЭнтекавирнинг дозасини ошириб юбориш ҳоллари қайд этилмаган. Дозаси ошириб юборилганида пациентларни синчиклаб тиббий кузатиш ва зарурат бўлганида стандарт тутиб турувчи даволаш ўтказиш керак.\n10 таблеткадан алюмин фольгали блистерда. 3 блистердан қўллаш бўйича йўриқномаси билан бирга картон қутига жойланган.\nҚуруқ ёруғликдан ҳимояланган жойда, 25оС дан юқори бўлмаган ҳароратда сақлансин.


Мен “Рома” бош мураббийи бўламан 18-09-2021, 14:58 | Zamin.uz\n17:39 / 15.08.2021\nМен “Рома” бош мураббийи бўламан!\nЯқин ўтмишда “Рома” таркибида порлаган ярим ҳимоячи Даниэле де Россия вақти келиб, Рим клубини бошқаришни орзу қилаётганини айтди. Де Росси Европа чемпионатидаги ғалабадан кейин Италия терма жамоаси бош мураббийи Роберто Манчини штабини тарк этганди.\n- Терма жамоадан кетиш ҳақидаги қарорга келиш мен учун оғир бўлди. Доимо терма жамоа олдида қарздор бўлиб қоламан. Бир нарса аниқ – мен мураббий бўлмоқчиман. Албатта, 38 ёшимда бу гапим ғалати туюлади. Мен келажакда “Рома”нинг бош мураббийи бўлишни истайман ва бу қачонлардир рўёбга чиқади, - деди Даниэле де Росси.\nДаниэле де Росси 2002-2019 йиллар давомида “Рома” шарафини ҳимоя қилган. Бу давр ичида моғир ярим ҳимоячи 459 та учрашув ўтказиб, 43 марта рақиблар дарвозасини ишғол қилган. Де Росси Италия терма жамоаси сафида 117 маротаба майдонга тушган. “Замин” янгиликларини “Telegram”да кузатиб боринг\nЯнгиликлар » Спорт » Мен “Рома” бош мураббийи бўламан!


“Хонандалик санъати” қисқа малака ошириш курсининг илк битирувчиларини тақдирлаш маросими бўлиб ўтди » PopCorn.uz - Шоу Бизнес олами хақиқати\n“Хонандалик санъати” қисқа малака ошириш курсининг илк битирувчиларини тақдирлаш маросими бўлиб ўтди\nСана: 27.02.2016 1296\nБир неча кун аввал маълум қилганимиздек, хонандалар учун “Хонандалик санъати” бўйича 36 соатлик қисқа малака ошириш курси ташкил этилган эди. Мазкур курснинг илк дарси ҳақида ҳам маълумот сайтимиз орқали тақдим этилганди. 27-февраль куни мазкур курснинг илк битирувчиларини махсус сертификат билан тақдирлаш маросими бўлиб ўтди.\nУмар Шамсиев: “Ўзбекнаво” эстрада бирлашмаси томонидан ёш хонандалар учун бир ҳафталик малака ошириш курслари ташкил этилди. Биз бу қисқа давр ичида ўзига яраша билим ва кўникмаларга эга бўлдик. Дарслар бизга жуда ҳам манзур бўлди. Кўпгина сир-асрорлардан воқиф бўлдик. Шу фурсатдан фойдаланиб, бизга таълим берган устозларимизга ва шу курсни ташкил этган барча ходимларга ўз миннатдорчилигимни билдириб ўтаман.\nРухшона: Биз “Ўзбекнаво” эстрада бирлашмаси томонидан ташкил этилган малака ошириш курсида ҳақиқатдан ҳамжуда кўп маълумотларга эга бўлдим. Бир ҳафта давомида тинмай маълумотларни ўзимизга сингдирдик. Ҳаттоки, сўнгги кунларда вақт етмай ҳам қолди. Шу сабабли, яна қўшимча кун қўшишса яхши бўларди. “Саҳна маданияти”, Нутқ маданияти” фанидан чуқур билимга эга бўлдик. Қолаверса, президент асарларини ўқиб ўргандик. Айниқса, “Юксак маданият – енгилмас куч” асарларини барча хонандаларимизга ўқиб чиқишни тавсия этган бўлардим. Мазкур дарсларни энг зўр ва билими ва малакаси ўта кучли устозлар ўтиб беришди. Биз олган ҳар бир маълумот ҳаётимиз давомида бизларга албатта асқотади. Шундай шароитни бизларга яратиб берган барча-барчага ўз миннатдорчилигимни билдираман.\nЭслатиб ўтамиз, “Ўзбекнаво” эстрада бирлашмаси ташаббуси билан Ўзбекистон давлат санъат ва маданият институтида эстрада ижодкорларини ҳар томонлама қўллаб-қувватлаш, уларнинг эркин ижод қилишларига кўмаклашиш, ҳозирги замон талабларини инобатга олган ҳолда мутахассислар ёрдамида ижодкорлар учун зарурий бўлган билим ва кўникмалар олишларига шароит яратиш, жамият тараққиётида санъаткор ижодининг аҳамиятини янада кучайтириш, уларни ўз ижодлари орқали ёшлар тарбияси, оммага ватанпарварлик руҳини сингдириш, тинчликни сақлаш, Ватан равнақи йўлида фидокорона меҳнат қилиш, таҳдидлардан огоҳликка чақириш каби йўналишларда хизмат қилишга ундаш учун 2016 йил давомида эстрада ижодкорларига мўлжалланган махсус малака ошириш ўқув курсларида таҳсил олмоқдалар.


Дунёдаги ҳар бир халқ ёки миллат бирор-бир динга ишонади.\nХусусан, ўзбек халқи ислом динига эътиқод қилади. Ҳақиқий ислом дини инсонга азиз ва мукаррам зот сифатида қараб, унинг маънавий камолотига хизмат қилади. у меҳр-оқибат, диёнат, адолат, ҳалоллик ва покликка даъват этади. Динни ўзига ниқоб қилиб олган ёвуз ғоя ва мафкураларнинг энг кўп тарқалган шаклларидан бири ақидапарастликдир. Бундай ижтимоий иллат инсоният ХХI асрга қадам қўйган ҳозирги даврда ҳам дунёдаги тинчлик, осойишталик, тараққиётга таҳдид солмоқда. Ақидапарастлик қаерда, қачон фаолият кўрсатишига қарамасдан, ҳамиша жамият учун хатарли ҳодиса бўлган. Дунёда тараққиётга интилиш, бунёдкорлик ҳисси бор экан, жамиятда илғор ғоялар пайдо бўлаверади. Бузғунчи ғоялар эса вайронкор интилишлар туфайли юзага келади.


Мультимедиа, 01 май 2019\n19 октябр 2019, Тошкент вақти: 01:50\nчоршанба 1 май 2019\nАкционерлар президентдан сотилган заводни қайтаришга ëрдам сўрамоқда\n"Мен мўжиза рўй беришига ва шу аравачадан туришимга ишонаман!"\nОйдиной Ваҳобова 24 ёшда. У Қумқишлоқ номли қишлоғида туғилган. 12 ёшида Ойдиной ҳаётини остин-устун қилиб юборган бахтсиз ҳодиса рўй беради. У 8 метр баландликдан пастга қулайди. Биринчи гуруҳ ногиронига айланган Ойдиной Ваҳобова онаси билан бирга Москвага келди.\nОлмота ва Нур-Султонда халқ норозилик билдириб кўчага чиқди\n1 май куни Олмаота ва Нур-Султон шаҳарларида одамлар норозилик билдириб кўчага чиқишди. Норозилар "Сайловга бойкот"¸ "Адолатли сайлов талаб қиламиз" деб норозиликларини билдиришди. Полиция бир неча одамни ҳибсга олди.\nНексия газ баллони портлаши оқибатида уч киши ўлди\n"Ҳовли" сериалининг энг ёш ўзбекистонлик мухлисларидан бири ўзи ҳам машҳур актриса бўлмоқчи\n"Ҳовли" сериалидан илҳомланиб, Озодликка саҳналаштирилган видео йўллаган Моҳларойим ҳали 6 ёшга ҳам кирмаган. У аксар сериал ва фильмлардаги кўплаб саҳналарни ёддан билади. Энди у профессионал актриса бўлмоқчи.\nРоссия: Ростов вилоятида луганскликларга паспорт бериш маркази очилди\nРоссиянинг Ростов вилоятида ўзини Украинадан мустақил деб эълон қилиб олган Луганск халқ республикаси аҳолисига Россия паспортини берадиган илк марказ очилди.\nФарғоналик ўқитувчилар мажбурий меҳнатдан шикоят қилди\nЯшаëтган шийпони бузилиб¸ ери олинган фермер тўрт боласи билан кўчада қолди\nҚўшработда ЙҲХБ бошлиғи маст ҳолатда авария қилгани иддао қилинмоқда\nМосквада муҳожирлар учун илк вакансиялар ярмаркаси ўтказилди\nАнжуман доирасида миграция соҳаси экспертлари чиқишлари ва мастер-класслари, Москва ва Россиянинг бошқа минтақаларидан келган йирик ишлаб чиқарувчи ширкатлар вакилларининг бевосита мигрантлар билан учрашувчлари бўлиб ўтди.


Ўзбекистон Республикаси Конституциясининг 51-моддасида “Фуқаролар қонун билан белгиланган солиқлар ва маҳаллий йиғимларни тўлашга мажбурдирлар”, - дейилган бўлса, ўз вақтида тўланмаган солиқларни амалдаги қонунчиликка асосан суд тартибида мажбурий ундирилиши белгилаб қўйилган.\nБироқ айрим фуқаролар томонидан белгиланган солиқ ва бошқа мажбурий тўловларини вақтида тўламаслик ҳолатлари ҳамон учраб турибди. Бу борада Косонсой туман давлат солиқ инспекцияси ходимлари Ўзбекистон Республикаси Бош прокуратураси ҳузуридаги мажбурий ижро бюроси вакиллари билан ҳамкорликда муддатида тўланмаган солиқларни ундириш юзасидан бир қатор тадбирларни амалга ошириб келмоқда.\nЖумладан, “Қўқимбой янги техникаси” ММТПнинг солиқдан бўлган 23 млн. 800 минг сўм қарзи эвазига корхонага қарашли “Газ-53” русумли, 50 681 DAA давлат рақамли автомашинаси, шунингдек, мазкур ҳудудда жойлашган “Янгишаҳар ниҳоли” фермер хўжалигининг 19 млн. 200 минг сўм солиқ қарзи эвазига 4800 килограмм картошка маҳсулоти хатловга олинди.\nКосонсой туман ДСИ\nСолиқ қарзи мажбурий ундирувга қаратилмоқда\nНорин тумани, Ҳаққулобод шаҳри, “Ўзбекистон” кўчасида жойлашган фуқаро Акрамжон Ҳолмуродовга қарашли нотурур бино иншоотнинг мол-мулк ва ер солиғидан жами 18 млн. 582 минг сўм қарзи эвазига бино иншооти мажбурий ижро бюроси томонидан хатловга олинди. Хатлов жараёнида А.Ҳолмуродов 9 млн. сўм миқдорида тўловни амалга оширди.\nРеспублика шошилинч тиббий ёрдам илмий маркази Наманган вилояти филиалига "HYUNDAI" русумли 10 замонавий реанимобиль топширилди\nШу муносабат билан ўтказилган тадбирда мамлакатимизда соғлиқни сақлаш тизимини тубдан ислоҳ қилиш жараёнида, айниқса, тез тиббий ёрдам хизматини янада такомиллаштиришга алоҳида эътибор қаратилаётгани таъкидланди.\nқарзи хатловга учун Солиқ русумли олинди Газ автомашина


Acer иккита компанияга ажралмоқда\n18:10 / 26.03.2016\nЎтган йил охирида Американинг Hewlett-Packard корпорацияси иккита алоҳида HP Incorporated ва HP Enterprise компанияларига ажратилди. Биринчиси компьютер ва принтерларни ишлаб чиқариш билан шуғулланса, иккинчиси дастурлашни таъминлаб хизмат кўрсатади. Энди эса Тайваннинг Acer компанияси худди шундай қарор билан чиқди. Бу компания ҳам иккита бизнес-гуруҳга ажралиш ниятида. Core Business номли бир компания компьютер ишлаб чиқаришда давом этса, иккинчиси мобил йўналишни ўз ичига олади.\nCore Business ноутбуклар, компьютерлар, планшетларни ишлаб чиқариш, тадқиқотлар, хизмат кўрсатиш, корпоратив бизнесни режалаштириш билан шуғулланади. Шунингдек бу йўналишга Digital Display ҳам кириб, у проекторлар ва мониторлар ишлаб чиқаради. IT-маҳсулотлар бўлимига Жерри Као, Digital Display раҳбарлигига эса Виктор Чен тайинланди.\nНоми ошкор қилинмаган иккинчи компания ўз зиммасига смарт қурилмаларни олади, бунга смартфонлар, девайслар, шунингдек Build your Own Cloud (BYOC) (Ўз булутингни ярат) йўналиши ва электрон ишчи операциялари киради. Смарт қурилмалар ишлаб чиқаришга Маверик Ших раҳбар этиб тайинланди.


Ҳиндистонда карантин ўтишини ғорда кутган сайёҳлар қутқарилди\nҲиндистонда пули қолмагани сабабли коронавирус эпидемияси ўтишини ғорда кутишига тўғри келган сайёҳлар аниқланиб, карантин ўташга жўнатилди.\nТурли давлатлардан бўлган 4 эркак ва 2 аёл март охирида, мамлакат карантинга ёпилганда Ҳиндистон шимолида жойлашган Ришикешдаги ғорга кўчиб ўтган. Улар буни пуллари тугагани ва шу сабабли меҳмонхоналарда бошқа қола олмаганлари билан тушунтиришган.\nСайёҳлар полиция томонидан аниқланиб, бўлимга етказилган. “Улар ўтинда овқат тайёрлашган, яқин орадан оқиб ўтган Ганг дарёси сувидан фойдаланишган”, деб маълум қилган полиция нозири Ражендра Сингх Катайт.\nАниқланишича, сайёҳлар Ҳиндистонга Украина, АҚШ, Туркия, Франция ва Непалдан 2019 йил охирларида келишган. Улар Ҳимолой тоғлари этагида жойлашган ва сайёҳлар орасида оммалашган Ришикеш шаҳридаги меҳмонхоналарда яшашган. Бироқ пуллари тугагач, ғорга йўл олиб, у ерда 25 кун давомида кун кечиришган.\nХорижликларда коронавирус аломатлари бўлмаганига қарамай, улар карантин марказига 14 кунга юборилган.


Ўзбекистон ва Россия ҳарбийлари биргаликда машқ ўтказади\nХабарларга қараганда, Ўзбекистон ва Россия Қуролли кучлари бўлинмалари сентябрь ойида Ўзбекистон вилоятларидан биридаги тоғли ҳудудда ҳамкорликда ҳарбий машқлар ўтказишга келишилган.\nЎзбекистон Мудофаа вазирлигидан бу хабарларнинг қанчалик ҳақиқатга яқинлигини тасдиқлатишнинг имкони бўлмади.\nРоссия Мудофаа вазирлиги матбуот хизмати вакили Николай Барановнинг “Озодлик” мухбирига билдиришича, Россия президентига Ўзбекистон билан биргаликда аксилтеррор машқлари ўтказиш таклифини Россия парламенти киритган.\nН.Баранов бу машқлар қандай тартибда ўтказилиши ҳақида ҳозирча маълумот бера олмаслигини билдирди. У Ўзбекистон билан биргаликда бундай кенг кўламдаги биргаликдаги машқлар биринчи марта ўтказилаётгани, аммо илгари нега бундай амалиётлар бўлмаганини билмаслигини таъкидлади.\n“Вести.уз” сайти хабарига кўра, Ўзбекистонда 19-24 сентябрь кунлари бўладиган машқларда Россия томонидан Псков шаҳрида жойлашган 76-ҳаво десанти дивизиясининг парашютчи десантчилар ротаси иштирок этади.\nРоссия ҳарбий ҳаво кучлари штаби матбуот хизмати вакили капитан Николай Дюшкиннинг хабарда келтирилган сўзларига кўра, бу машқлар аксилтеррор сценарий асосида ўтказилади. Ундан кўзланган асосий мақсад эса Ўзбекистон ва Россия десантчиларининг тоғ шароитида террорчиларни топиш ва уларни йўқ қилишга қаратилган биргаликдаги ҳаракатларини амалда синаб кўришдир.\nЎзбекистон Мудофаа вазирлигининг ўз исмини ошкор этмаган бир ходими таъкидига кўра, бу машқларни ўтказиш бўйича қарийб бир йилдан буён музокаралар олиб борилмоқда. Ҳозир ҳар икки томон машқлар ўтказилишига розилик билдирган.\nСиёсатшунос Малик Абдураззоқнинг айтишича, Афғонистонда террорчи ташкилотлар фаолиятига барҳам берилмаган бир шароитда бундай биргаликдаги машқлар Ўзбекистон армияси учун ҳар томонлама фойдалидир.\n“Россия ҳукумати ҳозир Афғонистондан келадиган терроризм хавфига эътибор қаратмай, энг аввало, собиқ иттифоқ давлатларидан тузилган Коллектив хавфсизлик шартномаси ташкилотини кучайтиришга ҳаракат қиляпти. Россия АҚШ билан муносабатлари совуқлашган Ўзбекистонни шу ташкилотга қайтариш учун бор имкониятини ишга соляпти. Аммо бу бефойда ташкилот”, - деди М.Абдураззоқ.


“Ўзбекистон 24” канали қачондан иш бошлаши маълум қилинди » Ўзбекистон янгиликлари – Zamin.uz\n, 08 2020, 07:36\n“Ўзбекистон 24” канали қачондан иш бошлаши маълум қилинди\n21 июл, 20:30 5 242 Ўзбекистон\nЎзбекистон Президенти Шавкат Мирзиёев Миллий телерадиокомпания таркибида Хорижда ҳам мухбирлик пунктларига эга бўладиган ва бутун республика бўйлаб кун-у тун эфирга узатиладиган “Ўзбекистон 24” ахборот-таҳлилий телерадиоканалини ташкил этиш тўғрисидаги қарорни имзолаган эди.\nМТРК таркибида ташкил этилаётган “Ўзбекистон 24” ахборот-таҳлилий телерадиоканали қачондан иш бошлаши маълум қилинди.\nЯнги канал душанба 24 июль соат 10:00 дан ўз эфирларини узата бошлайди. Худди шу куни “Ўзбекистон 24” радиоканали ва www.Uzbekistan24 сайтлари ҳам ўз фаолиятини бошлайди. Дастлаб телеканал эфирлари ёзиб олинган ҳолда кейинчалик эса тўғридан-тўғри узатилиши кўзда тутилган.\nЯнги радио ва телеканал “Диёр” телеканали ва “Тошкент” радиоканалларининг частоталарида эфирга узатилади.\nМаълум бўлишича, “Ўзбекистон 24” телерадиоканалининг штат бирлиги 251 кишидан иборат.\nКанал SD ва HD форматларида рақамли эфир ижтимоий пакетига киритилади. Унинг HD форматидаги трансляцияси мамлакатда ушбу форматга тўлиқ ўтилгунга қадар параллел равишда UzHD каналида ҳам амалга оширилади.\nМазкур каналларнинг ишга туширилишидан кўзда тутилган мақсад аҳолига холис ва ишончли ахборот етказиш, мамлакат медиаҳудудини сифатли ахборот-таҳлил маҳсулоти билан бойитиш, мамлакат ва хорижда юз бераётган сиёсат, хавфсизлик, иқтисодиёт, маданият, фан ва спорт соҳасидаги муҳим воқеаларни тезкорлик билан ёритиш эканлиги билдирилмоқда.\n«Ўзбекистан 24» телеканали тез кунда иш бошлайди 27 июн, 22:28\n«Ахборот — бу бренд ва биз уни сақлаб қоламиз». «Давр» ҳам «Ёшлар»да эфирга чиқишда давом этади 15 июн, 11:47\n“Ўзбекистон-24” – жонли эфирга тайёр 10 июн, 22:03\n“Ўзбекистон-24” телерадиоканалининг раҳбарияти тайинланди 30 мая, 00:10\n«Ахборот», «Пойтахт» ва «Давр» информацион дастурлари нима учун ёпилмоқда? 26 мая, 12:06\nПрезидент Қарори билан Ўзбекистонда янги телерадиоканал ташкил этилади 04 мая, 12:56


Бугун Ироқ бош вазир ўринбосари Ториқ Азизнинг айтишига қараганда, ҳеч бир араб давлати АҚШнинг Ироққа қарши қиладиган ҳужумидан, хатто улар Вашингтон билан бундай кампанияда ҳамкорлик қилган тақдирда ҳам зарар кўрмасдан қолмайди.\nДамашқда араб мамлакатлари конференциясида чиқиш қилган Ториқ Азиз, хатто давлатлар яхши баëнотлар тарқатиб, Вашингтонга базаларини таклиф этсалар ҳам, ҳужумдан кейин Қўшма Штатлар ва Исроилга бўйсунишга мажбур этилишларини таъкидлади.\nБМТ хавфсизлик кенгашига доимий аъзо бўлган давлатлар АҚШ томонидан таклиф қилинган резолюцияни муҳокама қилмоқда. Унда ҳарбий инспекторларнинг мандати мустаҳкамланган ва агар Ироқ текширув ишларига тўсқинлик қилса ҳарбий куч қўлланилишига рухсат берилган.\nВашингтонда ҳам конгресс аъзолари Ироққа қарши эҳтимолий ҳужум қилишда президент Жорж Бушни қўллайдиган резолюцияни кўриб чиқмоқдалар.


Мустафо Камол ота Туркнинг аянчли ўлими! - | Hizb-Uzbekiston.info\nHome›МАҚОЛАЛАР›Мустафо Камол ота Туркнинг аянчли ўлими!\nЎтмишга назар ташлар эканмиз, Аллоҳга, Унинг муқаддас дини бўлган Исломга, мусулмонларга адовати бўлган кимсалар хаётининг охирги дамларида, яъни ўлим дарвозасига яқинлашганларида жирканчли суратда вафот этганларига тарих гувоҳ бўлди. Шундай кимсалардан бири, Аллоҳ ва Росулининг душмани, Ислом ва мусулмонларга адоватли бўлган золим, хоин, яҳудий Мустафо Камол ота Туркдир.\nКамол 1881 – йил 12 мартда Грециянинг Салоники шахрида ёғоч савдагори оиласида дунёга келди. Отаси Али Ризо афанди бўлиб, яҳудийликнинг Каббализм сектасига аъзо эди. Онаси Зубайда хоним эса, Албан миллатига мансуб эди. Мустафо Камол ўрта мактаб таълимотидан сўнг, Харбий академияда ўқишни давом эттирган. Биринчи жахон урушида “Генерал Пошшо” унвонига эга бўлади. Мустафо Камол биринчи жаҳон урушидан олдин ғарб фикрларига мойиллиги, немисларни ёмон кўриши билан танилган бўлса ҳам, номи чиқмаган кичик бир зобит эди. У ана шу Фурта жангида қатнашганидан сўнг шуҳрат қозонди ва машҳур бўлиб кетди. Бу даврга келиб, Мустафо Камолнинг инглизлар билан бирга Усмоний Давлатга қарши турганлиги очиқ кўриниб борар эди. Шу даврдан бошлаб, Мустафо Камол ҳокимиятни қўлга киритишга астойдил киришди. Мустафо Камол тарафидан бир неча ишлар содир бўлдики, бу ишлардан у ўз фикрларини инглизлар билан боғланиб, амалга оширганини хулоса қилиш мумкин эди. 1918 – йил 3 июлида султон Муҳаммад Рашод вафот этди. Мустафо Камол ҳокимиятни қўлга олиш фурсати етиб келганини англади. 1920 йили у Анқарада миллий мажлис раиси деб эълон қилинади. Бош қўмондон сифатида ўз армиясини ташкил қилиб, инглиз грек истилоси учун курашди. Ва нихоят, Мустафо Камол салтанатни Халифаликдан ажратиб, бутун ҳокимиятни ўз қўлига олди ва Халифани ҳар қандай бошқарувдан ҳоли қилиб қўйди. Шундан сўнг сулҳ конференциясига тайёрлана бошлади. Инглизлар Мустафо Камолдан Халифаликни бекор қилиш ва давлатни диндан ажратишни шарт қилади. 1922 – йилнинг 20 ноябрида Лозанна конференцияси очилди. Унда Усмоний Давлатдан фақат Анқара делегацияси қатнашди ва унга биринчи жаҳон урушида мағлуб бўлган Усмоний Давлатнинг вакили сифатида қаралди. Конференцияда инглиз делегациясининг раиси сифатида Англия ташқи ишлар вазири Карзун ҳозир бўлди. Конференция ўз ишини бошлади. Унда Туркиянинг мустақиллигини тан олиш учун Карзун тўртта шарт қўйди;\n1. Халифаликни бутунлай бекор қилиш.\n2. Халифани Туркия ҳудудларидан ташқарига чиқариб юбориш.\n3. Унинг мол-мулкини мусодара қилиш.\n4. Давлатнинг диндан ажратилганини эълон қилиш.\n1924 йил 3 март. Эрта тонг. Ватан олий мажлиси Халифаликни бекор қилиш ва динни давлатдан ажратишга рози эканлигини эълон қилди. Шу кеча Мустафо Камол Истанбул ҳокимига, Халифа Абдулмажидни тонг отмасдан Туркиядан чиқиб кетиши лозимлиги ҳақида буйруқ юборди. Ҳоким миршаблар ва аскарлар бўлинмаси билан, ярим кечада Халифа қасрига борди. Унга баъзи кийимлари ва бир нечта тиллолар солинган чемоданни тутқазиб, мажбуран бир машинага ўтқазди. Машина уни чегарадан ўтиб Швейцария томон олиб кетди. Икки кундан сўнг Мустафо Камол саройнинг барча амирларини тўплади ва ҳаммалари шаҳар ташқарисига чиқишди. Шу ерда барча диний вазифалар бекор қилинди. Мусулмонларнинг вақф ерлари давлат мулкига айлантирилди. Диний мадрасалар дунёвий мактабларга айлантирилиб, маъориф вазирлиги назоратига топширилди.\nШу билан Мустафо Камол Англия ташқи ишлар вазири талаб қилган шартларни бажарди. Энди сулҳ битими имзоланиши ва унинг муваффақиятини тўсадиган ҳеч нарса қолмади.\n1924 йил 8 март. Туркия ташқи ишлар вазири, турк делегациясининг раҳбари Исмат пошо конференцияни чақирилишини сўраб иттифоқчиларга мактуб йўллади. Улар бунга розиликларини билдиришди. 1924 йил 23 апрель. Лузанна конференцияси қайта очилди. Қатнашчилар сулҳ шартларига келишдилар. 1924 йил 24 апрель Лозанна аҳдномасига имзо чекилди. Давлатлар Туркиянинг мустақиллигини тан олди. Ингилизлар Истанбулдан чиқиб кетишди.\nКарзун шундай баёнот билан чиқди: “Гап шундаки Туркия йўқ қилинди. Энди у ҳеч қачон оёққа тура олмайди. Зеро, биз Туркиядаги маънавий кучга, яъни Халифалик ва Исломга барҳам бердик”. Шундай қилиб ингилизларнинг қўли, уларнинг малайи ва хизматкори бўлган хамда Ислом ва мусулмонларнинг ашаддий душмани, золим, хоин, яхудий Мустафо Камолнинг хизмати билан Халифаликни емириш ва уни бутунлай парчалаб ташлаш ҳамда давлатнинг дустури, умматнинг шариати ва ҳаётнинг низоми бўлган, Исломни парчалаб ташлаш ниҳоясига етди. Шунинг учун Аллоҳга мухлис, содиқ, онгли инсонлар; “Инглизлар барча кофир давлатлар ичида куфрнинг бошидир”, деганларида бу сўзнинг барча маъноларни кўзда тутадилар. Ҳақиқатдан ҳам улар куфрнинг боши ва Исломнинг ашаддий душманидир. Мусулмонлар ўз фарзандларига она сути билан бирга ингилизлардан нафратланиш ва улардан ўч олиш руҳини сингдирмоқлари лозим. Инглизлар умуман олганда бутун ер юзидаги, хусусан Туркиядаги мусулмонларнинг қаршилигига қарамай, Халифаликка ва Исломга барҳам беришди. Бу билан бутун ер юзидан Аллоҳнинг шариати асосида ҳукм юритиш йўқ бўлди. Аллоҳ нозил қилмаган нарсанинг ҳукми – куфр ҳукми, тоғут ҳукми – барча одамлар устидан ҳукмрон бўлиб қолди ва у ҳозиргача бутун оламда татбиқ қилинмоқда.\nШу ерда савол туғилиши мумкин: Кофирлар шу қадар осонлик билан Халифаликни йўқ қилиб, Исломнинг сиёсийлигини йўқ қилиб юбордиларми?!! Юз миллионлаб мусулмонлар ўз динларини, ўз сиёсий вужудларини ҳимоя этмадиларми?!!\nБунга жавоб шуки: Ҳа, кофирлар шу қадар осонлик билан Халифаликни йўқ қилиб юборишди. Исломнинг сиёсийлигини йўқ қилишди. Мусулмонлар эса буни мудофаа қилмадилар. Ҳатто жанг майдонини тарк этаётган мағлубнинг зарбасини ҳам бера олмадилар. Сабаб, бундай улкан фожеа юз берган вақтда уммат томонидан ҳаёт мамот тадбирини амалга оширишни тақозо этадиган, тақдирни ҳал қилувчи масала идрок қилинмаган эди. Бинобарин, дилларга ва муҳитларга ҳукмрон эмас эди.\nШунинг учун Ислом уммати мана шундай қақшатқич зарбага дуч келди. У эса бу зарбани қайтаришга ҳам ҳаракат қилмади. Бинобарин бу мусибатга нисбатан мусулмонлар ҳаёт-мамот тадбирини қўлламадилар. Шу сабабдан кофирлар Халифаликни йўқ қилишди, Ислом низомини ҳаёт майдонидан ўчириб ташлашди.\nБу ишлардан сўнг Мустафо Камол тўлиқ хокимятни қўлга олгач, ўзининг манфур режаларини амалга ошира бошлади. Мустафо Камол бир мажлисда маст холда ўтирган вақтида масжиддан азон овози эшитилиб қолади, шунда у масжидларни ёпиш хақида қарор чиқаради. Хажга боришни тақиқлайди, диний уламоларни қувғин қилади, диний мадрасалар фаолиятини тақиқлайди, “Аё София” масжидини музейга айлантиради, араб алифбосини лотин алифбосига ўзгартиради.\nИсломга бўлган нафрати ўта кучли бўлганлиги туфайли, Пайғамбаримиз соллаллоҳу алайҳи ва салламни хақорат қилади, бирон бир гуноҳ тури йўқки, уларни топиб қилади, қилган жирканчликлари санаб саноғига етмайдиган даражага боради. Ундан ажрашган аёлининг айтишича, Отатурк тўкис эркак бўлмаган, жинсий заиф бўлган ва баччабозлик билан шуғулланган. Доимий ичкиликка муккасидан кетган, ичкилик фаолликни оширади деб ҳисоблаган. Қизлар мадрасасига хужум қилиб, зўрлаш учун қизларни ўғирлаган. Саройда бузуқлик авж олган, эркакларни аёл кийимида рақс тушишга мажбурлар эди. Аллох жазо сифатида саройга кўзга кўринмас кана балосини жўнатди. Бу бало туфайли қичима касалликка гирифтор бўлди, хатто касаллик шу даражага етдики, баданидан қон чиққунига қадар қашир эди. Мамлакатнинг энг кучли врачлари назоратида юрса хам, ундаги жигар циррозини аниқлай олишмаган. Ушбу касаллик сабабли 1936 йилдан бошлаб азобланишни бошлаган. Касаллик кучайиши натижасида танасига сув тўпланиб, дарди кун сайин оғирлашиб борар эди, оғриқ шу даражага етиб борган эдики, унинг бақириғига хатто яқин кишилари хам дош бера олмай қолишади, танадаги бир неча литрдан иборат суюқликни махсус мосламали игналар ёрдамида сиқиб чиқариларди. Хатто иш шу даражага етиб келадики, инсон зоти Мустафо Камолнинг олдига киришга хазар қиладиган бўлиб қолади. Ва нихоят, ушбу золим манфур 1938 йил 10 ноябрь куни бу дунёдан узилди. Бу хоиннинг жанозасини ўқишлик учун, имом бўлишга хеч ким розилик бермади, хатто эьтиқоди бутун инсонлар жанозага қатнашишни ўзларига ор деб билдилар.\nАллоҳ ва унинг Росулига, Ислом ва мусулмонларга душманлик қилган кимсаларнинг аянчли қисмати ана шундай нихоя топгай, охиратда эса абадий азобга гирифтор бўладилар. Ушбу йилда инсонлар бир золимдан қутулган бўлса, шу йил январь ойининг охирларида инсоният ва дин душманларидан яна бири дунёга келди.\nАллох Таъоло ўз каломида, Ҳуд сурасида марҳамат қилади:\nوَكَذَلِكَ أَخْذُ رَبِّكَ إِذَا أَخَذَ الْقُرَى وَهِيَ ظَالِمَةٌ إِنَّ أَخْذَهُ أَلِيمٌ شَدِيدٌ* إِنَّ فِي ذَلِكَ لآيَةً لِّمَنْ خَافَ عَذَابَ الآخِرَةِ ذَلِكَ يَوْمٌ مَّجْمُوعٌ لَّهُ النَّاسُ وَذَلِكَ يَوْمٌ مَّشْهُودٌ * وَمَا نُؤَخِّرُهُ إِلاَّ لِأَجَلٍ مَّعْدُودٍ* يَوْمَ يَأْتِ لاَ تَكَلَّمُ نَفْسٌ إِلاَّ بِإِذْنِهِ فَمِنْهُمْ شَقِيٌّ وَسَعِيدٌ*فَأَمَّا الَّذِينَ شَقُواْ فَفِي النَّارِ لَهُمْ فِيهَا زَفِيرٌ وَشَهِيقٌ\n– „Парвардигорингиз (аҳли-эгалари) золим бўлган шаҳарларни ушлаганида мана шундай ушлар. Унинг ушлаши-азоби аламли ва қаттиқдир. Албатта бу (қиссаларда) охират азобидан қўрққан кишилар учун оят-ибратлар бордир. У кун барча одамлар тўпланадиган ва ҳозир бўлинадиган Кундир. Биз уни фақат саноқли муддатгача таъхир қилиб-кечиктириб турамиз, холос. У кун келганида, бирон жон гапирмас, магар (Аллоҳнинг) изни билангина гапирур. Бас, у (Кунга ҳозир бўлган)лар орасида бахтсизи ҳам бўлур, бахтлиси ҳам бўлур. Сўнг бадбахт кимсалар дўзахда бўлиб, у жойда оҳу фарёд қилурлар“ [11:102-106]


Дўстлар ғаниматдур, сайр этинг гулистонлар » "Kattaqo'rgon haqiqati" газетаси\nДўстлар ғаниматдур, сайр этинг гулистонлар\nMadaniyat 14-фев, 11:11 301 0\n2018 йилнинг 3 февраль куни Ўзбекистон Республикаси Президентининг "Ўзбекистон Республикаси туризм салоҳиятини ривожлантириш учун қулай шароитлар яратиш бўйича қўшимча ташкилий чора-тадбирлар тўғрисида"ги Фармони эълон қилинган эди. Ушбу тарихий ҳужжат республикамизнинг чет элларга юз тутиши ва миллионлаб хорижликларнинг она диёримизга ташриф буюриши, буюк тарихимиз, бугунги фаровон ҳаётимиз, зиёратгоҳларимиз ва жаннатмонанд гўшаларимиз билан яқиндан танишиши учун, қолаверса, мамлакатимиз иқтисодига қўшимча катта даромад келиши учун кенг имкониятлар яратади. Қисқа давр ичида Фармоннинг ижросини таъминлаш юзасидан республика миқёсида салмоқли ишлар,чора-тадбирлар амалга оширилди.Хориждан келаётган сайёҳлар сони сезиларли даражада ортди. Муҳими, ўзимиз ҳам ўлкамиз бўйлаб саёҳат қилиб, маданий ҳордиқ чиқаришни ўргана бошладик.\nЛекин назаримда биз, яъни Каттақўрғон шаҳри ва тумани аҳли, бу манфаатли эзгу ҳаракатлардан бироз четда тургандаймиз. Чет эл сайёҳлари тугул, ватандошларимизни диққатга сазовор жойларимизга таклиф этиш, уларга юқори даражада хизмат кўрсатиб, масканимиз довруғи, шуҳратини оширишга бефарқ қараяпмизми деб ўйлайман. Айниқса, ёнгинамиздаги Самарқанддай улуғ ва муқаддас шаҳарни, Имом Ал Бухорий абадий қўним топган масканни, бошқа муборак саждагоҳларни ҳар йили юз минглаб сайёҳлар зиёрат қилгани ташриф буюриб турган бир пайтда наҳотки уларнинг бир қисмини Каттақўрғон ва унинг атрофидаги диққатга лойиқ жойларга жалб этиш, Суфи Оллоёр, Мирий, Шавқий ва бошқа машҳур кишиларимиз қабрини зиёрат қилиш, уларнинг ҳаёти ва адабий мероси ҳақида маълумот бериш, "Ўзбекистон денгизи", Зарафшон дарёси соҳилларини томошо қилдириш, шаҳар драма театрининг сара асарларини уларга намойиш этиш имконияти бўлмаса?\nПайшанбалик пазандаларнинг тансиқ таомларини қайси бир юртдошимиз татиб кўришни истамайди? Кўклам ва ёзнинг бошларида тоғолди зоналарига (Мойбулоқ, Андоқ, Ёнбош каби қишлоқларга) саёҳат уюштириш, сўлим ва бетакрор табиатимиз билан меҳмонларни яқинроқ таништириш имкониятини излаб топиш мумкинку. Умуман туман ва шаҳримизда йўлларни тартибга келтириш, замонавий ва озода тамаддихоналар очиш, чўмилиш ҳавзалари барпо этиш каби масалаларда биз сезиларли даражада орқада қоляпмиз.\nФармон қабул қилиниши билан республикада "Ўзбекистон бўйлаб саёҳат қил!" шиори остида мамлакат бўйлаб таништирув саёҳатлари ва турларини ташкиллаштиришнинг кенг миқёсли дастури ишга туширилмоқда. Унинг доирасида бир миллионга яқин фуқароларимиз, шу жумладан, ўқув муассасаларининг ўқувчилари ва талабалари, ногирон болалар ва кам таъминланган оилалар фарзандлари, ишчилар, пенсионерлар, маҳалла фаоллари, аёллар ва аҳолининг бошқа қатламлари ҳам мамлакат бўйлаб саёҳат қилиш имконига эга бўлмоқдалар. Поезд ва авиа чипталари, меҳмонхоналарда яшаш, овқатланиш борасида чегирмалар жорий этилди. Бошқа қулайликлар яратилмоқда. Биз ҳам ташаббус кўрсатиб, олдинига каттақўрғонликлар учун республикамизнинг олис масканларига эмас, шаҳримиз ва туманимиз бўйлаб саёҳатлар, дам олиш турларини ташкил этсак бўлади-ку. Бунинг учун бироз изланиш, меҳнат ва фидойилик талаб этилади холос.\nДейлик, бирор бир тадбиркор, юмшоқ ва замонавий, қулай автобусни топиб, бир гал 30-35 нафар адабиёт ва санъат ихлосмандини (бошқа сафар ўзга соҳа ходимларини) бир кунлик саёҳатга таклиф этсин. (Хизмат ҳақи, транспорт ва овқатланиш харажатлари арзонроқ белгиланса бир кунлик бундай саёҳатга чиқишни хоҳловчилар топилса керак.) Бу гуруҳ Иштихондан Каттақўрғон туманига кириб келишдан саёҳатни бошлаб, шаҳарнинг ва туманимизнинг диққатга сазовор жойларини зиёрат ва томошо қилсин. Сув ҳовузи, Қорадарё соҳилини кўздан кечирсин. Тушликни қилгач, театрда бирор бир спектаклни кўрсин. Музейга, мадрасага, марказий ўйингоҳ ёки истироҳат боғига кирсин... Менимча бу саёҳатдан маънавиятли одам албатта катта завқ олади, яшаб турган жойи ҳақидаги тушунчаси, билими кенгаяди.\nОлдинига кимларгадир бу эриш туюлиши, "Сиз айтган жойларни хоҳлаган пайтда томошо қилавераман. Ўзимда енгил машина бор" дейиши мумкин. Лекин Рудакийнинг "Жаҳоннинг шодлиги йиғилса бутун, дўстлар дийдоридан бўлолмас устун" деган пурҳикмат сўзларини унутмайлик. Ҳар қалай дўстлар ва яқинлар даврасида бундай тадбирлар ўтказилиши, саёҳатлар уюштирилиши кўпчиликка маъқул бўлса ажабмас. Сиз нима дейсиз, азиз муштарий?


U-18 Биринчилигига қуръа ташланди\nЖорий йилдан эътиборан Суперлига ва Про-лига жамоаларининг U-18 таркиблари ўртасида ташкил этиладиган мамлакат Биринчилиги 4 та регионга бўлинган ҳолда ташкил этилади.\nКиритилди: 16:23, 16.05.2019. Ўқилди: 1116 марта. Фикрлар сони: 0 та.\nЎзПФЛ 5 жамоани 50 миллион сўм жаримага тортди\nБиласиз, Ўзбекистон Профессионал футбол лигасининг 2019 йилги мусобақаларни ўтказиш регламентига мувофиқ Суперлига ҳамда Про-лига жамоаларининг ҳар бири U-18 жамоасига эга бўлиши лозим.\nКиритилди: 16:42, 13.05.2019. Ўқилди: 4124 марта. Фикрлар сони: 0 та.\nАпрель ойининг энг яхши футболчиси – Темурхўжа Абдухолиқов\nКиритилди: 22:43, 10.05.2019. Ўқилди: 350 марта. Фикрлар сони: 0 та.\nАпрель ойининг энг чиройли голи муаллифи – Достон Ибрагимов\nБиласиз, Ўзбекистон Профессионал футбол лигаси 2018 йилги мавсумнинг ҳар ойидан кейин тўрт йўналиш бўйича энг яхшиларни аниқлаб келди: энг яхши мураббий, энг яхши футболчи, энг яхши дарвозабон ва энг чиройли гол.\nКиритилди: 13:58, 10.05.2019. Ўқилди: 628 марта. Фикрлар сони: 0 та.\n«Улар оғир дард билан курашяпти» – Диёр Имомхўжаев\nБугун Республика онкология илмий марказининг болалар бўлимига бордик. Бу ердаги жажжи болачалар ўзимизнинг фарзандларимиз қатори.\nКиритилди: 15:56, 02.05.2019. Ўқилди: 3553 марта. Фикрлар сони: 4 та.\nҚуйи лига клублари иштирокидаги ўйинларнинг Спорт-ТВ каналида кўрсатилиши деярли янгилик\nЎзбекистон кубогининг II босқичидан жой олган икки учрашувни Спорт-ТВ эфирда намойиш этди.\nКиритилди: 15:49, 02.05.2019. Ўқилди: 1791 марта. Фикрлар сони: 0 та.\nПФЛ директори маслаҳатчиси Диёр Имомхўжаев ўз одатига кўра, ҳафта давомида «Телеграм» тармоғидаги канали орҳали футболимизда рўй бераётган воҳеалар ва турли масалаларга муносабат билдириш асносида айрим маълумотларни таҳдим этди.\nКиритилди: 15:38, 02.05.2019. Ўқилди: 1384 марта. Фикрлар сони: 1 та.\nТелетранслияцилар, уларнинг сифати, шарҳловчилар масаласи – Диёр Имомхўжаев\nТелетранслияцилар, уларнинг сифати, шарҳловчилар масаласи, такрор кадрлар борасидаги саволларга жавоб бермайман.\nКиритилди: 12:32, 29.04.2019. Ўқилди: 3201 марта. Фикрлар сони: 2 та.\nЎзПФЛ «EVENT ART WEDDING» билан ўзаро ҳамкорлик қилади\nКиритилди: 14:50, 18.04.2019. Ўқилди: 1118 марта. Фикрлар сони: 0 та.\n«Умуман ишламаган клублар Про-лигаларга барибир қўйилмади» – Диёр Имомхўжаев\nБу мавсум умуман ишламаган клублар Про-лигаларга барибир қўйилмади.\nКиритилди: 19:33, 12.04.2019. Ўқилди: 1577 марта. Фикрлар сони: 1 та.\nМарт ойининг энг яхшилари сўровномаси: Ким қанча овоз олди?\nКиритилди: 14:40, 11.04.2019. Ўқилди: 895 марта. Фикрлар сони: 0 та.\nМарт ойининг энг яхши мураббийи – Шота Арвеладзе\nКиритилди: 12:50, 11.04.2019. Ўқилди: 1527 марта. Фикрлар сони: 9 та.\n«Қизлар нима дейди?»\nКиритилди: 23:02, 10.04.2019. Ўқилди: 2845 марта. Фикрлар сони: 1 та.\n«Тез орада» – Диёр Имомхўжаев\nЎзПФЛ 2018 йилги мавсумдан бошлаб ҳар ойнинг энг яхшиларини аниқлаб келади:\nКиритилди: 12:10, 10.04.2019. Ўқилди: 5041 марта. Фикрлар сони: 7 та.\nМарт ойининг энг чиройли голига овоз бериш жараёни бошланди\nКиритилди: 23:51, 06.04.2019. Ўқилди: 4807 марта. Фикрлар сони: 0 та.\nМарт ойининг энг яхши футболчисига овоз бериш жараёни бошланди\nКиритилди: 23:49, 06.04.2019. Ўқилди: 789 марта. Фикрлар сони: 0 та.\nМарт ойининг энг яхши мураббийига овоз бериш жараёни бошланди\nКиритилди: 23:47, 06.04.2019. Ўқилди: 640 марта. Фикрлар сони: 0 та.\nМарт ойининг энг яхши дарвозабонига овоз бериш жараёни бошланди\nКиритилди: 22:55, 06.04.2019. Ўқилди: 646 марта. Фикрлар сони: 0 та.\n«Бу ҳазил эмасми» – Диёр Имомхўжаев\nКиритилди: 18:39, 03.04.2019. Ўқилди: 4686 марта. Фикрлар сони: 12 та.\n3 апрель куни В Про-Лигага қуръа ташланади\nБиласиз, айни дамда Профессионал Футбол Лигаси В Про-Лигада ўйнайдиган клубларни саралаб олмоқда.\nКиритилди: 13:31, 02.04.2019. Ўқилди: 1159 марта. Фикрлар сони: 0 та.


Бош устида таëқ таҳликаси\n18 май 2021, Тошкент вақти: 23:02\nАксарияти интернетга фақат жамоат жойлари¸ аниқроғи интернет кафелари орқали уланишга мажбур бўлган ўзбек ëшлари учун бу майдон ҳали эркин фикр майдонига айланиб улгурмади.\nБлоглар репрессив юртлар ëшлари учун ўз фикрини эркин ифодалаш имконини яратган бўлса-да¸ жамиятдаги қўрқув¸ ўзбек ëшларини ҳозирча блоггерликдан узоқ тутмоқда.\nЎзбекистонда блоглар¸ яъни интернет кундаликларининг қийинчилик билан ривожланаётгани ҳеч кимга сир эмас.\nБироқ ҳукумат чекловлари ва таъқибларига қарамасдан блоглар сони бўйича етакчи давлатлардан бирига айланган Эрон, ўзбекистонлик блоггерлар учун ўрнак бўлиши мумкин.\nБошқа томондан Эрон ҳукуматининг блогларни чеклаш тажрибаси ҳам Ўзбекистон ҳукумати томонидан ўзлаштирилиши мумкинлиги борасида хавотирлар мавжуд.\nБлоглар оммавий ахборот воситалари чекланган мамлакатларда эркин фикр билдириш учун қолган сўнгги бир воситадир. Блогларга қарши Эрон ҳукуматининг кўрган кейинги чораси аноним муаллифлар томонидан очиб ташланган ўн минглаб блогларни ёпиш қарори бўлди.\nЧегара билмас мухбирлар ташкилоти вакилси Элза Видал Эрон ҳукуматининг интернетни чеклаш учун қўллаётган бундай усулларини интернет душманлари сафига кирган минтақанинг бошқа давлатлари ҳам қўллаши мумкинлигидан хавотир билдиради.\n- Блогларни цензура қилиш борасида Эрон ҳукумати минтақадаги бошқа диктатураларга намуна бўлиб хизмат қилиши мумкин. Бу борада¸ айниқса¸ Марказий Осиё давлатларидан хавотирдамиз¸ дейди Элза Видал.\n2007 йилдан буён Эрон ҳукумати ўнлаб блоггерларни ҳибсга олди. Уларнинг кўпчилиги ўз интернет саҳифаларида эркинлик берилишини талаб этган аёллардир.\nСўнгги хабарларга кўра, Эрон ҳукуматига қарши фикрлари учун мамлакатдан қочиб чиқишга улгуриб қолган уч блоггер сиртдан турли қамоқ жазоларига ҳукм этилган, ўз блогига эга бошқа бир журналист эса ҳибсга олинган.\nБлоггерларни ҳибсга олиш ёки қамаш ҳолатлари ҳозирча Ўзбекистонда қайд этилмаган. Бунинг боиси мамлакатда блоггерларнинг камлиги ҳамда мавжудларининг ўткир сиёсий муаммоларни четлаб ўтишга ҳаракат қилаётганлиги билан боғлиқ.\nЎзбек блоггерлар ҳаракати етакчиларидан бири Тўлқинбек ўзбек блоггерлари сони 1000 кишига ҳам етмаслигини айтар экан, уларнинг аксари қўрқув остида фаолият олиб боришини таъкидлайди.\n- Мен ўзим шахсан “Блоггерни топишибди¸ суд қилишибди¸ уришибди¸ калтаклашибди” деган гапларни эшитганим йўқ. Агар бунинг орқасидан давлат тушадиган бўлса¸ блоглар сони кескин камайиб кетади. Кўпчилик қўрқиб аноним ном билан фаолият юритади¸ дейди Тўлқинбек.\nЎзбекистонга қараганда интернетни чеклаш ҳамда блоггер ва журналистларни таъқиб этиш Эронда кучлироқ бўлса ҳам, блоглар сонининг кўплиги бўйича бу давлат биринчи учликка киради.\nБунинг сабабини Озодлик радиоси Эрон хизмати раҳбари Қудратуллоҳ Шаҳидий шундай тушунтиради.\n- Эронда блогларнинг оммабоп бўлиб кетиши яхши таълим кўрган минглаб Эрон ёшларининг мамлакат оммавий ахборот воситаларидаги цензурага тоқат қилмасдан ўзларини блогларга урганликлари билан боғлиқ.\nБугунги кунда деярли ҳар бир эронлик талаба ёки журналист ўзининг шахсий интернет сайтига эга бўлди ва Эрон матбуоти кўтармайдиган масалалар хусусида ёза бошлади¸ дейди Қудратуллоҳ Шаҳидий.\nРасмий маълумотларга қараганда бугунги кунда Эронда 20 миллионга яқин интернет фойдаланувчилари бор. Бу эса аҳолининг учдан бир қисмини ташкил этади.\nЎзбекистонда эса 2008 йилда аҳолининг атиги 10 фоизи интернетдан фойдаланиш имкониятига эга бўлди. Элза Видал ўзбекистонлик ёшларнинг блогларга камроқ қизиқиш билдираётганини уларнинг кўпроқ тирикчиликка ўралашиб қолгани билан боғлайди.\n- Баъзида яшаш учун кураш кўп вақтни талаб этади. Бундан ҳукумат ҳам яхши хабардор. Шу боис ҳукумат одамларнинг эркинликлар ҳақида эмас, балки тирикчилик ҳақида кўпроқ қайғуришга мажбур қилди¸ дейди Чегара билмас мухбирлар ташкилотининг вакиласи.\nМамлакатдаги муаммолар ёки адолатсизлик ҳақида шахсий интернет сайтга ёзиб чиқа олиш¸ ёшлардан катта жасорат талаб этиши ҳам рост. Зеро, бунинг учун биров бир тийин тўламайди¸ аммо бошда таёқ синиши ҳеч гап эмас.\nБундай жасорат ёки имконият ҳозирча эронлик ёшларда кўпроқ бўлса ажаб эмас.


Россияда ўн минглаб одамлар собиқ ҳокимларини қўллаб-қувватлаш учун митинг уюштирмоқда — Sof.uz\nРоссияда ўн минглаб одамлар собиқ ҳокимларини қўллаб-қувватлаш учун митинг уюштирмоқда\n18.07 19:53 222 Жаҳон\nРоссиянинг Хабаровск ўлкасида бир неча кундан бери собиқ губернатор Сергей Фургални қўллаб-қувватлашга учун тинч норозилик намойишлари ўтказилмоқда. Бу сафарги митинг қатнашчилари сони бўйича рекордни янгилади. «Коммерсант» нашри хабарига кўра, 50 минг одам норозилик намойишида қатнашди. Хабаровск мерияси қатнашчилар сонини 10 мингга яқин деб баҳолади.\nАкция давом этмоқда ва одамлар узоқ вақт давомида унда иштирок этишга тайёр. "Биз кечаси қолишимиз керак ва қоламиз", - деб айтди Коммерсант билан гапалашган уч намойишчи. Шу билан бирга, намойишчилар полиция билан ихтилофга боришмаган. Ҳуқуқни муҳофаза қилиш ходимлари оломонга ҳамроҳлик қилмоқда ва кузатмоқда. Полицияда қурол мавжуд эмас.\nМитинг вилоят ҳокимлиги биноси олдида ўтказилмоқда. Кўплаб намойишчилар ўзларининг футболкалари ва байроқларида Сергей Фургални қўллаб-қувватловчи шиорлар билан чиқишган. Митинг иштирокчилари Фургал суд мажлиси очиқ ва Хабаровскда ўтказилишини, адолатли терговни талаб қилишмоқда.\nБиринчи норозилик намойиши 11 июлда бўлган эди. ИИВнинг ҳисоб-китобига кўра, ўша вақтда 10-12 минг киши қатнашган эди.\nГубернаторни қўллаб-қувватлаш учун Комсомолск-Амурда, Хабаровск билан бирдамликни намойиш этиш учун Владивостокда ҳам намойишлар ўтказилмоқда.\nнамойиш Россия Xabarovsk Sergey Furgal\nКеча, 13:53 2603\n22.09 10:20 82\n21.09 19:01 692 Жаҳон\n21.09 14:44 154 Жаҳон\n19.09 08:39 290 Жаҳон


“Мактабгача таълим соҳасининг 2017-2021 йиллар давомида эришилган ютуқлари ва кейинги истиқболли режалари” мавзусидаги халқаро матбуот анжумани тафсилотлари – Бош саҳифа\nБош саҳифа / Ахборот хизмати / Пресс-релизлар / “Мактабгача таълим соҳасининг 2017-2021 йиллар давомида эришилган ютуқлари ва кейинги истиқболли режалари” мавзусидаги халқаро матбуот анжумани тафсилотлари\nЖорий йилнинг 4 август куни Халқаро Пресс-клуб биносида “Мактабгача таълим соҳасининг 2017-2021 йиллар давомида эришилган ютуқлари ва кейинги истиқболли режалари” мавзусидаги халқаро матбуот анжумани бўлиб ўтди. Тадбирда Ўзбекистон Республикаси Мактабгача таълим вазирлигидан масъуллар, соҳага алоқадор хорижий меҳмонлар ҳамда оммавий ахборот воситалари ходимлари иштирок этдилар. Мазкур матбуот анжумани халқаро ҳамкорлар билан ҳамкорликда мактабгача таълим соҳасида 2017-2021 йиллар давомида амалга оширилаётган ислоҳотлар, соҳага киритилган инновацион педагогик технологиялар, қамровни ошириш юзасидан олиб борилаётган самарали ишларнинг натижаларини муҳокама қилиш мақсадида ташкил этилди. Шунингдек, нодавлат секторнинг улуши, бир йиллик мажбурий мактабгача тайёрловнинг мақсади ва натижадорлиги ҳамда ҳамкорлик доирасида олиб борилаётган ислоҳотларни оммавий ахборот воситаларида кенг ёритиш юзасидан ўзаро фикр алмашилди.\nЮртимизда 34,5 млн. аҳоли истиқомат қилиб, шундан 2,8 млн.ни 3 ёшдан 7 ёшгача бўлган болалар ташкил қилади. Бунда аҳолининг йиллик ўсиши 800 минг болага тўғри келмоқда.\nМактабгача таълим ташкилотлари қуйидаги турларга бўлинади: умумий типдаги мактабгача таълим ташкилотлари 3-7 ёшгача, махсус таълимга эҳтиёжи бўлган болалар учун мактабгача таълим ташкилотлари 2-7 ёшгача ҳамда бепул мажбурий бир йиллик мактабга тайёрлов эса 6 ёш бўлган болаларни қамраб олади.\nМамлакатимизда 3-7 ёшдаги болаларни мактабгача таълим ташкилотларига қамраб олиш борасида кенг кўламли ишлар амалга оширилмоқда.\nЖумладан, йиллар ҳисобига назар ташласак, 2017 йилда 708,247 нафар (27,7%), 2018 йилда 932,310 нафар (37,7%), 2019 йилда 1,413,290 нафар (52,3%), 2020 йилда 1,699,566 нафар (60,9%), 2021 йил июн ойи ҳолатига 1,760,808 нафар (62,4%) 3 ёшдан 7 ёшгача бўлган болалар мактабгача таълим ташкилотларига қамраб олинган. Бу эса, фоизлар кўрсаткичи йилдан-йилга ортиб борганини кўрсатади. Бундан ташқари, “Ўзбекистон Республикаси Мактабгача таълим тизимини 2030 йилгача ривожлантириш концепциясини тасдиқлаш тўғрисида”ги Ўзбекистон Республикаси Президентининг қарорига мувофиқ, 2030 йилга келиб мактабгача таълимга болаларнинг 80,8 фоизини қамраб олиш режалаштирилган.\nСтатистик маълумотларга таяниб айтадиган бўлсак, мазкур соҳа ривожи йўлида ажратилган давлат бюджети харажатлари йилдан-йилга ўсиб борганлигини кўриш мумкин. Ялпи ички маҳсулотга нисбатан таълим харажатлари улушидаги давлат бюджети ҳаражатлари 2017 йил 15,5% га тўғри келган бўлса, бу кўрсаткич 2021 йилга келиб 21,8% га ортди.\nАнжуман давомида мактабгача таълим вазирлиги ташкил этилгандан сўнг, эришилган ютуқлар, бартараф этилган хато ва камчиликлар ҳамда истиқболдаги режалар атрофлича муҳокама қилинди.\nБугунги кунда 417 та давлат мактабгача таълим ташкилотининг моддий-техник базасини яхшилаш мақсадида, Янги қурилиш, реконструктсия қилиш ва капитал таъмирлаш инвестиция мақсадли дастури ва Инқирозга қарши жамғарма маблағлари доирасида мактабгача таълим тизимида 32 428 та янги иш ўрни яратилди, жумладан, улар 18 та янги МТТ лар қуриш учун 2 580 та иш ўрни, 131 та бўш турган обектни фойдаланишга топшириш учун 17 270 та иш ўрни, мавжуд давлат мактабгача таълим ташкилотларини реконструктсия қилиш учун 12 578 та иш ўрни ҳисобидан яратилди.\n2020 йил охирида 376 та обектда қурилиш-монтаж ишлари якунланди, жумладан 17 та МТТ қурилиши ҳисобига 2 460 та, 122 та бўш турган обект реконструктсия қилиниши ҳисобига 15 895 та, 237 та бўш турган МТТни реконструктсия қилиш ҳисобига 11 073 та янги жойлар яратилган бўлиб, умумий молиялаштириш ҳажми\n1 357,5 млрд. сўмни ташкил этди. 2017-2021 йиллар давомида жами 1449 та мактабгача таълим ташкилотлари қурилиш-таъмирлаш ишлари амалга оширилган.\nМаълумот ўрнида, мактабгача таълим соҳасида 2017-2021 йиллар давомида жами 91 та ҳуқуқий-норматив ҳужжатлар қабул қилинганини келтириш ўринли. Мазкур ҳужжатлар таркибини Президент қарор ва фармойишлари, Вазирлар Маҳкамасининг қарор ва буйруқлари ҳамда идоравий норматив-ҳуқуқий ҳужжатлар ташкил қилади.\nСоҳа қанчалик ривожлангани сари мактабгача таълим ташкилотлари сонини кўпайтиришга талаб ортиб бормоқда. 2017 йилда Ўзбекистонда мактабгача таълим ташкилотлари 5211 та бўлган бўлса, 2018 йилга келиб 7104, 2019 йил 13530, 2020 йил 18254, 2021 йил июн ойи ҳолатига 19316 тагача етган. Шундан, давлат мактабгача таълим ташкилотлари сони 6258 тани (32%), нодавлат мактабгача таълим ташкилотлари эса 13058 тани ташкил этмоқда. Хусусий сектор турлари бўйича хусусий мактабгача таълим ташкилотлари сони 795 тани (6%), давлат хусусий шерикчилик асосидаги нодавлат мактабгача таълим ташкилотлари сони 1051 тани (8%), оилавий мактабгача таълим ташкилотлари сони эса 11 212 тани (86%) ташкил этмоқда.\nУмумий ўрта таълим тизимининг 1-синфига келадиган ўқувчида мактабга тайёргарликнинг илк пойдевори бўлиши лозимлиги ғояси илгари сурилган эди. Бу эса ўз навбатида мактабгача таълим соҳасида мактабгача қамровнинг йўлга қўйилиши ҳамда унга 6 ёшдаги болалар жалб этилиши демакдир. Шу аснода мазкур йўналишга 2018 йилда 250,669 нафар (44,8%), 2019 йилда 436,003 нафар (69,1%),\n2020 йилда 507,145 нафар (77,0%), 2021 йил 1-ярим йил якунига келиб эса 515,144 нафар бола (77,0%) қамраб олинди. 2025 йилга келиб 744,532 нафар 3-7 ёшдаги болани қамраган ҳолда, бу кўрсатгични 100% га етказиш режалаштирилган.\nМактабгача таълим тизимида педагог-тарбиячиларнинг тутган ўрни беқиёсдир. Тизимдаги педагог-тарбиячиларнинг олий маълумотли қатлами ортишига шароитлар яратиб берилмоқда.\n2018 йилда олий маълумотли педагог-тарбиячилар сони 23 272 нафарни ташкил этган бўлса, 2019 йилда 34 180 нафарни, 2020 йилда эса 37 000 нафарни, 2021 йилнинг ҳозирги кун ҳолатига кўра 40 388 нафарни ташкил этмоқда. Бу дегани, охирги 4 йил ичида 27,6% кўрсаткич 31,7% га етган.\nЖумладан, ҳудудларда мактабгача таълим йўналиши бўйича факултетлар ва махсус сиртқи гуруҳлари яратилди. Педагог ва тарбиячиларнинг ойлик маоши босқичма-босқич кўтарилиб, 70 фоизгача етказилди. Қолаверса, олий таълим ташкилотларига қабул квоталари оширилиб, соҳага мутахассисларни тайёрлайдиган Пучон Университети ва А.И.Гертсен филиали ташкил этилди. Пучон университетида жами 1 198 нафар талаба таҳсил олиб келмоқда. И.А.Гертсен филиалида эса 2021-2022 ўқув йилига жами 405 нафар талаба қабул қилиниши режалаштирилган. Айниқса, бакалавр йўналиши бўйича таълим олиш муддатининг 3 йил этиб белгилангани мутахассисларнинг тезкор етишиб чиқишига имкон яратади.\nМактабгача таълим тизимида кичик ҳамда мактабгача ёшдаги болаларни ривожлантириш бўйича давлат талабларига мувофиқ ва халқаро стандартлар асосида “Илк қадам” давлат ўқув дастури ишлаб чиқилди. Маълумки, таълим жараёнининг асосини ўйин фаолияти ташкил қилади. Бундан ташқари, болага билим бериш билан бирга ўйин машғулотларини ўтказиш, коммуникатив, ижтимоий компетентсиялар орқали унинг шахсий фазилатлари ривожлантириб борилади. Энг асосийси, “Илк қадам” давлат ўқув дастури доирасида ҳар бир мактабгача таълим ташкилотида 5 та ривожланиш марказлари ташкил этилган бўлиб, педагог-тарбиячилар болажонларга қурилиш ва математика, санъат, илмий ва табиат, тил ва нутқ, сюжетли-ролли ўйинлар каби йўналишларда таҳсил беришмоқда.\nМактабгача таълимнинг муқобил шаклига биноан, 2020 йил 1-босқичга асосан лойиҳа доирасида 44 та олис ҳудудлардаги маҳаллаларда яшовчи 1 536 нафар болалар мактабгача таълим олиш имкониятига эга бўлдилар. Уларнинг муассасага келиб-кетишларини енгиллаштириш мақсадида, 16 та ИСУЗУ русумли автобуслар қатнов учун қўйиб берилди. 2021 йилдаги 2-босқичга биноан мазкур рақамлар кенгайтирилиб, 49 та ИСУЗУ автобуслари қатновга йўналтирилди. 98 та бориш қийин бўлган маҳаллаларда яшовчи жами 4 700 нафар болаларнинг мактабгача таълим ташкилотларига келиб-кетишларига имкон яратилди.\nОрол денгизи минтақасидаги болалар учун реабилитация марказига эга бўлган, Марказий Осиёдаги ягона “Имкон” номли мактабгача таълим ташкилотининг ташкил этилгани болаларнинг саломатлиги мустаҳкамланишига хизмат қилмоқда. Йилига 3000 нафар болани ўзида сиғдирувчи мазкур муассасада майда моторика ва визуал фаолият, дефектолог, овоз дарслари шунингдек, физиотерапия, спортзал, жисмоний даволаш, мусиқий терапия, сенсорли хоналари, ёпиқ бассейн мавжуд.\nМактабгача таълим вазирлиги тегишли соҳада Корея Республикаси, Хитой Халқ Республикаси, Россия Федерацияси, Япония, Сингапур, Туркия, Полша ва бошқа мамлакатлар билан ҳамкорликни ёълга қўйган. Шу кунга қадар Мактабгача таълим вазирлиги ва хорижий ҳамкорлар ўртасида Ўзбекистон Республикасида мактабгача таълим тизимини ривожлантиришга қаратилган 66 та меморандум ва келишувлар имзоланган. Шунингдек, УНИСEФ, УНEСCО, КОИCА, ЖИCА, ТИКА, ЭХҲТ, Жаҳон банки гуруҳи, Саудия тараққиёт фонди, “Россотрудничество” каби халқаро ташкилотлар ва молия институтлари билан биргаликда иш олиб бормоқда. Мактабгача таълим соҳасига хорижий инвестицияларни кенг жалб этиш мақсадида 141 млн. АҚШ доллари миқдорида халқаро келишувларга эришилган. Мазкур сармоялар грант, ҳомийлик, тўғридан-тўғри хорижий инвестициялар ва давлат кафолати остидаги кредитлар кўринишида бўлиб, жаҳон банки томонидан 73.8 млн, АҚШ ҳукумати томонидан 21.5 млн, Корея Республикаси ва компаниялари томонидан 18,5 млн, Россия (Лукойл компанияси) 12 млн, Саудия тараққиёт фонди томонидан 10.9 млн ва бошқа ташкилотлар томонидан 4,3 млн АҚШ долларлик келишувларга эришилганини айтиш ўринли. Бундан ташқари, вазирлик томонидан нодавлат мактабгача таълим тармоғини кенгайтиришга қаратилган хорижий инвестицияларни жалб қилиш мақсадида, Ислом тараққиёт банки (30 млн.) ва Қувайт Араб иқтисодий ривожланиш жамғармаси (20 млн.) билан умумий қиймати 50 млн. АҚШ долларига тенг бўлган лойиҳаларни амалга ошириш бўйича музокаралар олиб борилмоқда.\nҚўшимча маълумот сифатида айтиш жоизки, УНEСCО томонидан 2022 йилда Тошкент шаҳрида илк ёшдаги болаларга тарбия ва таълим бериш бўйича Бутунжаҳон ИИ конферентсиясини ўтказиш режалаштирилган.\nҲозирги вақтда мактабгача таълимнинг муқобил шаклларини жорий этиш режаси ишлаб чиқилган бўлиб, унга кўра 2020 йилда БМТнинг УНИСEФ халқаро болалар жамғармаси билан биргаликда мактабгача таълимнинг муқобил шаклларини синовдан ўтказиш режалаштирилиб 2021 йилда амалиётга жорий этилмоқда. Шу билан бирга Наманган вилоятининг Косон, Тўрақўрғон, Чуст ва Норин туманлари ва Хоразм вилоятининг Боғот ва Қушкупир туманларида турли ёшдаги мактабгача таълим ташкилотларидаги ўйин гуруҳлари ўз фаолиятини бошлади. Дастурни амалга ошириш доирасида турли ёш гуруҳларида ишлаш бўйича бир қатор тренинглар ўтказилди. Жаҳон банки билан биргаликда 2020 йилдан бошлаб амалга оширилаётган “Болаларнинг эрта ривожланишини такомиллаштириш” лойиҳаси доирасида мактабгача таълимнинг турли хил муқобил шаклларини, жумладан республиканинг чекка ҳудудларида яшовчи 3 ёшдан 7 ёшгача бўлган болаларга эътибор қаратган ҳолда “уйга ташриф” ва махсус таълим эҳтиёжлари бўлган болалар учун “Эрта ривожлантириш марказлари”ни синовдан ўтказиш режалаштирилган.\n2019-2020-йилларда Мактабгача таълим вазирлиги ЖССТ мутахассислари билан биргаликда болаларни овқатлантириш стандартлари, жумладан, озиқ-овқат маҳсулотлари рўйхати ҳамда овқат тайёрлаш технологиясини кўриб чиқди.\nБу тамойилларнинг барчасини амалиётга татбиқ этиш ва болаларни соғлом овқатланишини таъминлаш мақсадида мактабгача таълим ташкилотлари учун таомлар рецепти китоби ишлаб чиқилди, унда биз ота-оналарнинг хоҳишлари ва болалар эҳтиёжларини акс эттиришга ҳаракат қилдик. Шуни таъкидлашни истардимки, болалар учун янги овқатланиш стандартларидаги асосий ўзгаришлар болалар рационида туз ва шакар даражаси пасайтирилади, сабзавот ва мевалар миқдорини оширади ва у болалар рационидаги зарарли ёғларни йўқ қилишга қаратилган. Шунингдек, оқсиллар, углеводлар ва ёғларнинг (шу жумладан, тўйинган/тўйинмаган) калория таркибидаги физиологик меъёрлари ўзгартирилди, ёдланган туз, клетчатка ва микроелементлар киритилди.\nМазкур китоб овқатланишда одатга айланган қоидаларни инкор этади, масалан компот ёки ичимликлар қуруқ мевалардан тайёрланса, шакарсиз бўлса ҳам мазали ва ҳатто фойдали бўлиши мумкин; қовоқ пюреси бўтқага ширин таъм бериши ёки десерт сифатида берилиши мумкин, салатга туз солмасдан лимон шарбати билан ажойиб таъм ҳосил қилиш, лавлаги шарбати, кўкатлар ёки исмалоқ каби табиий бўёқлардан фойдаланиб ранг кирица бўлади. Тақдим этилган таомлар соғлом, тўйимли, ўзига тортадиган ва ҳаттоки қизиқарлидир.\nМактабгача таълим ташкилотларида овқатлантиришни ташкил этишнинг ва улар учун тайёрланадиган таомларнинг рецептлари турлари ўрганиб чиқилди ва меъёрлар, болаларнинг озиқ моддалар ва зарур энергия манбалари, оқсиллар, ёғлар, углеводлар, витаминлар ва минерал моддаларга эҳтиёжлари, асосий озиқ-овқат маҳсулотлари, уларнинг сифат характеристикалари, сифациз ҳолда бўлишидаги белгилари, уларни ташишга, қабул қилишга, сақлашга, хавфсизлигига, хом маҳсулотларга уларнинг таркибига, маркировкасига таомнома тузишга қўйиладиган барча талаблар ишлаб чиқилди ва ушбу тамойилларнинг барчасини амалиётга татбиқ этиш ва болаларни соғлом овқатланишини таъминлаш мақсадида мактабгача таълим ташкилотлари учун “Боғчалар учун таомлар рецепти” Ақлвой ошпаз китоби ишлаб чиқилди ва 2021 йил 1 июн куни тақдимоти ўтказилди.\nТадбир сўнгида оммавий ахборот воситалари ходимлари, журналистлар тегишли мутасаддилардан ўзларини қизиқтирган барча саволларга жавоб олдилар\n11:01 | 24 Sentabr 2021\n15:30 | 22 Sentabr 2021\n16:36 | 21 Sentabr 2021\nБугун «Яхшилик ва тинчлик диёри» мавзусида болалар...\n“Мактабгача таълим соҳасининг 2017-2021 йиллар давомида эришилган...


Ўзбекистон ва Қирғизистон ўзаро ер алмашади — Қирғизистон Давлат миллий хавфсизлик қўмитаси раҳбари — Sof.uz\nЖАҲОН 117,494,091 93,005,401 2,606,572\n19.02 08:54 739 Ўзбекистон\nЎзбекистон, Қирғизистон ва Тожикистон чегаралар бўйича музокараларни март ойининг биринчи ўн кунлигида тиклайди, бу ҳақда 18 февраль, пайшанба куни Қирғизистон Давлат миллий хавфсизлик қўмитаси раҳбари Қамчибек Ташиев маълум қилди.\nҚирғизистон Давлат миллий хавфсизлик қўмитаси раҳбари 2020 йилнинг декабрида Ўзбекистоннинг 20 кишилик делегацияси Қирғизистонга келганини эслатиб ўтган.\n«Охирги протокол соат тунги 3 да имзоланганди. Улар ўзиникида туриб олди, биз ҳам ўзимизникини маъқулладик. Охир-оқибат протокол соат тунги 3 да имзоланди. Музокаралар мана шундай давом этади, тортишувлар бўлиб туради, баъзан жуда қизғин. Натижада, биз бир тўхтамга келамиз», — деган у.\nТашиев музокаралар ҳақида қисқача тўхталиб ўтган: «Айрим жойлардаги айрим участкаларни берамиз, бошқа жойлардаги бошқа участкаларни эса оламиз. Масала фақат шу тарзда ҳал этилади. Ҳа, афсус. Аммо бошқа йўли йўқ. Масалан, Ола Буқадан (Наманган вилояти билан чегарадош — таҳр.) ер берамиз, аммо Сузоқдан (Андижон вилояти билан чегарадош — таҳр.) ер оламиз», — деган Қамчибек Ташиев.\nУнинг фикрича, «айнан бизнинг еримизни беришди» дейиш нотўғри. «Бу нафақат сизнинг ерингиз, давлатнинг ҳам еридир. Бошқа жойдан ер олиш учун шу ерни бериш керак», — деб қўшимча қилган Ташиев.\n«Батафсил тўхталиб ўтмайман, бир нарсани айтишим мумкин — биз давлат чегараларини мустаҳкамлаймиз», — деган у.\n6.03 09:20 3303\n6.03 11:22 2389\n5.03 18:54 2212\n6.03 22:25 2177\n6.03 22:39 1142\n"Мурунтов" олтин ишлаб чиқаришда дунёда етакчи\n14:50 27 Иқтисод\nБугун, 13:29 26 Жамият\nБугун, 11:46 51 Жамият\nБугун, 11:37 47 Спорт\nБугун, 11:33 17 Ўзбекистон\nБугун, 10:57 155 Ўзбекистон


Қурбон ҳайитининг фазилатлари – Imom Buxoriy xalqaro ilmiy-tadqiqot markazi\nHome / МАҚОЛАЛАР / Қурбон ҳайитининг фазилатлари\nҚурбон ҳайитининг фазилатлари\n11/08/2019\tМАҚОЛАЛАР 125 кўрилган\nБарчамизга маълумки, Қурбон ҳайити Зулҳижжа ойининг 10-кунида нишонланади. Бу кунда иқтисодий маблағи ўзига этарли бўлган инсонлар Аллоҳ таолонинг берган неъматларига шукроналик тариқасида чорва молларидан қурбонлик қиладилар. Аллоҳ таоло йўлида қурбонлик қилиб унга қурбат ҳосил қилиш динимиз буюрган энг фазилатли амаллардан ҳисобланади. Ўша кунда барча мусулмонларнинг қалби қувончга, завқ-шавққа тўла бўлади. Мўмин мусулмонлар яқин қариндошлар, ёрдамга мухтожлар ҳолидан хабар оладилар. Бу байрам кунларида бир-бирлари билан аразлашиб юрган инсонлар яраштирилиб, гина-адоватлар унутилади. Қурбон ҳайити хайр-эҳсон, саховат, меҳр-мурувват байрами. Чунки қурбонлик гўштидан ва ундан тайёрланган таомлардан бир-бирларимизга эҳсон қилишимиз қалбларимизни юмшатиб, инсонлар орасида меҳр-оқибат ришталарининг янада мустаҳкамроқ боғланишига хизмат қилади.\nҚурбонлик Аллоҳ таолога У Зот ато этган ҳисобсиз неъматлари учун шукр қилишнинг бир кўринишидир. Расулуллоҳ соллаллоҳу алайҳи васаллам марҳамат қилиб дедилар: “Одам боласи Наҳр кунида қон чиқаришдан ҳам кўра Аллоҳга маҳбуброқ бўлган бирон амални қилмайди”. (Аллоҳ таоло учун сўйилган) жонлиқ қиёмат кунида шохлари, юнглари ва туёқлари билан келади. Қасамки, унинг қони ҳали ерга тўкилмасдан бурун Аллоҳ ҳузуридаги юксак мақомга тушади (яъни ҳали унинг қони ерга тушмасдан бу амалнинг савоби Аллоҳ ҳузурида юксак ўринга ёзиб қўйилади, валлоҳу аълам).\nАллоҳ таоло ўзининг чексиз фазлу-карами меҳрибончилиги сабабли биз гуноҳкор бандаларни ўзига яқин бўлиш учун бу дунёда турли йўлларни кўрсатиб қўйган зотдир. Ҳатто турли восита ва василаларни ишга солган ҳолда Ўзига қурбат ҳосил қилишга чақиради. Аллоҳ таоло: “Эй иймон келтирганлар, Аллоҳдан қўрқингиз ва Унга яқин бўлиш йўлларини истангиз!” (Моида сураси, 35-оят). Ояти каримада Аллоҳ таоло мўмин-мусулмонларни ўзидан қўрқишга, тақволи бўлишга ҳамда ўзига яқин бўлишга чақирган. Оятдаги “Унга яқин бўлиш йўллари” “васила” сўзи билан ифода қилинган. Бу дунёда Аллоҳ таоло бандаларини Ўзига яқинлаштирадиган, жаннатга киритадиган турли йўл ва василаларни кўпайтириб қўйган. Ҳар бир инсон ўз имконияти доирасида ўзини Аллоҳ розилигига олиб борадиган мазкур ишларни амалга оширишга ҳаракат қилмоғи лозим. Аввало иймон келтиришлиги, намоз ўқишлиги, рўза тутишлиги, закот беришлиги, қодир бўлса ҳаж амалини адо этишга ҳаракат қилишлик фарз ҳисобланади. Бундан ташқари, Аллоҳ таолога яқинлаштирадиган амаллар, ота-онага яхшилик қилиш, қийинчиликларга сабр қилиб тоатда бардавом бўлиш, Аллоҳ таоло берган неъматларга шукр қилишли, Аллоҳ таолога қилган гуноҳларига истиғфор айтиш, одамларга эзгулик улаши, хайр-садақотлар, маҳзун дилларга шодлик олиб кириш ва шуларнинг қаторида Аллоҳ ризоси учун жонлиқ сўйиш ҳам чиройли амаллардан ҳисобланади. Қуръони каримда Аллоҳ таоло Пайғамбаримиз соллаллоҳу алайҳи ва салламни ва У киши орқали бутун мусулмон умматини шу ишга буюрган: “Бас, Раббинг учун намоз Ўқи ва жонлиқ сўй!” (Кавсар сураси, 2-оят). Машҳур тобиъийнлардан Қатода, Ато ва Икрима раҳматуллоҳи алайҳимлар оятдаги “намоз ўқи” иборасини “ҳайит намозини ўқи” дея изоҳлаганлар. Жонлиқдан мурод эса, қурбонликка сўйиладиган ҳайвон, деганлар. Шунга кўра, ҳожилар ва бошқа қурбонлик қилувчилар ҳайит намози ўқилгандан сўнг жонлиқларини сўядилар.\nҚурбон байрами кунлари мусулмонлар риоя этиши керак бўлган алоҳида одоблар бор:\nБу байрам кунлари рўза тутмаслик: Набий соллаллоҳу алайҳи васаллам: “Арафа куни, қурбонлик куни ва ташриқ кунлари биз аҳли Исломнинг байрамимиздир. Бу кунлар еб-ичиш кунларидир” деганлар. Шу кунларда мусулмонлар хурсандчилик қилиб, савоб амалларни, хайр-эҳсонларни купроқ қилиши лозим.\nҚурбон ийдида ҳеч нарса емасдан намозга чиқиб, то ҳайит намози адо этилгунча таом эмаслик: Ўша кунда ҳар ким ўзи қиладиган қурбонликнинг гўштидан еса яхши бўлади. Бу ҳақда шундай хабар ворид бўлган: “Набий соллаллоҳу алайҳи васаллам қурбонлик кунида намоз ўқигунларича таомланмасдилар”. (Термизий ривояти).\nЙўлда овоз чиқариб такбир айтиб борилади: Ўша кунда мусулмонлар масжидга етиб боргунча босиб ўтиладиган йўлда овоз чиқариб такбир айтиб борилади. Зеро, икки ийдда такбири ташриқ айтишлик суннати муаккададир. Аллоҳ таоло: “Саноқли кунларда Аллоҳни зикр қилинг” деб марҳамат қилди. (Бақара сураси 203 оят). Ушбу оятда Аллоҳ таоло саноқли кунларда, яъни ташриқ кунларида Ўзини эслашга, зикр қилишга буюрмоқда. Икрима розияллоҳу анҳудан ривоят қилинади: “Аллоҳни саноқли кунларда эсланг” дегани, “Ташриқ кунларида фарз намозларидан сўнг “Аллоҳу акбар”, “Аллоҳу акбар” деб такбир айтинг деганидир”. Бу такбирни айтиш Арафа кунининг бомдодидан бошлаб, ийднинг аср вақтигача мустаҳабдир.\nИйд куни бир йўл билан бориб, иккинчи йўл билан қайтиш, мисвок қилиш, хушбўйлик суртиш, ғусл қилиш, икки ийд кечаларини ибодат билан ўтказиш ҳамда бева-бечора ва камбағаллардан хабар олиш ҳам суннат амаллардан ҳисобланади.\nАллоҳ розилиги йўлида энг яхши нарсани қурбон қилиш инсон қалбига ўзгача ҳузур-ҳаловат бахш этади. Бу амални холис Аллоҳ учун қилган инсоннинг қалби бироз бўлсада таскин топади Аллоҳга бўлган яқинликни чин қалбидан ҳис этади. Зеро динимизда бундай хайрли амаллар Аллоҳни улуғлаш демакдир. Аллоҳ таоло: “(Иш) шудир! Кимки Аллоҳнинг маросимларини улуғлар (ҳурматлар) экан, бас, албатта, бу (ҳурмат) қалблардаги тақво туфайлидандир” (Ҳаж сураси, 32-оят). Демак, қурбонлик қилиш орқали инсон қалбидаги тақвоси янада қувватлироқ бўлар экан.\nИнсон холис ният ила қилган қурбонлиги сабабли тақвоси қувватланади. Аллоҳ таоло айтади: “Унинг (қурбонликнинг) на гўшти ва на қони Аллоҳга етиб борур! Балки (шу иш орқали) сизлардан пайдо бўлган тақвогина Унга етур” (Ҳаж сураси, 37-оят). Демак, бизни қилган қурбонлигимиз гўшти ҳам, қони ҳам Аллоҳга етиб бормас экан. Чунки Аллоҳ таоло ҳамма нарсадан бехожат бўлган зотдир. Бизлардан қилинган қурбонлик амали холис Аллоҳ таолонинг розилиги учун бўладиган бўлса, мақсадга мувофиқ бўлади.\nДарҳақиқат, Аллоҳ таоло бани башарга санаб адоғига етиб бўлмайдиган даражада беадад неъматлар ато этди. Бу тўғрисида Аллоҳ таоло: “Агар шукр қилсангиз, албатта, сизга зиёда қилурман. Агар куфр келтирсангиз, албатта азобим шиддатлидир”. (Иброҳим сураси 7-оят). Муқаддас динимизда мўъмин-мусулмонлар ўзларига берилган неъматларни шукрини адо қилиб ва ношукрлик қилмасликка чақирган. Буларнинг бари шукр қилишни вожиб қилувчи буюк неъматлардир. Қурбонлик ана шу неъматларнинг ожизона бир шукронаси ўлароқ банда томонидан амалга ошириладиган ишдир. Аллоҳ таоло барчаларимизни ўзининг суюкли бандалари қаторидан қилсин!\nФиқҳшунослик шўъбаси раҳбари